Nove donacije za dječija igrališta | Banjalučanke.com\nGradonačelnik Banjaluke Igor Radojičić potpisao je danas sa predstavnicima kompanija “Krajinapetrol” i “Kroacija osiguranje” ugovore o podršci za izgradnju dječijih igrališta u Banjaluci.\nRadojičić je pojasnio da će “Kroacija osiguranje” finansirati izgradnju kompletnog igrališta u naselju Aleja Svetog Save sa 30.000 KM, dok će “Krajinapetrol” dati novčanu donaciju od 5.000 KM koja ide na račun posebnih namjena.\n“Sa računa posebnih namjena prikupljenim sredstvima rješavaćemo igrališta na onim lokacijama za koje ne bude zainteresovanih donatora”, rekao je Radojičić novinarima u Banjaluci.\nOn je naveo da su do sada u okviru akcije za izgradnju dječijih igrališta napravljena tri, te da će uskoro biti potpisani novi ugovori.\n“Naš je stav da grad kompanijama donatorima obezbijedi lokaciju i riješi pitanje dozvole, a da oni kompletno rješavaju posao javne nabavke, odnosno obezbijede opremu i doniraju igralište”, pojasnio je Radojičić i dodao da na području grada ima 60 lokacija, kako za sanaciju postojećih, tako i za izgradnju novih igrališta.\nOn je izrazio želju da se, izgradnjom što većeg broja igrališta, obraduju mališani, bez obzira na to u kojem dijelu grada žive.\nPredsjednik uprave preduzeća “Kroacija osiguranje” Ivan Luburić rekao je da im je posebna čast što imaju priliku da najmlađim Banjalučanima poklone dječije igralište.\n“Kao finansijska institucija sa više od 100 godina poslovanja na ovim prostorima, `Kroacija osiguranje` očito se ne bi zadržala da nije bila društveno odgovorna kompanija. Tim pravcem nastavljamo dalje i hvala Gradu što nam je omogućio da učestvujemo u ovoj akciji“, rekao je Luburić.\nDirektor preduzeća “Krajinapetrol” Milovan Bajić pohvalio je ovu akciju, te istakao da se primjećuje aktivnost nove gradske administracije.\n“Rado smo se odazvali pozivu za učešće i nadam se da ćemo ubuduće uspješno poslovati i pomagati Gradu u sličnim akcijama”, rekao je Bajić.\nU okviru akcije sa društveno odgovornim kompanijama, izgrađena su igrališta u Parku “Mladen Stojanović”, te u naseljima Borik i Pavlovac.\nSve češće prijave zlostavljanja djece, zovu maloljetnici od 10 do 18 godina\nUdruženje “Nova generacija” Banjaluka bilježi sve više poziva djece i mladih ka besplatnoj savj ...\nPoluprazne prigradske osnovne škole: U slobodnim učionicima mogli bi biti vrtići\nPrigradske osnovne škole zbog malog broja đaka svake godine suočavaju se sa viškom učionica, ko ...\nKako i da li beba napreduje su pitanja sa kojima se suočavaju gotovo svi mladi roditelji, a važ ...


RTCG - Radio Televizija Crne Gore - Nacionalni javni servis :: Politika :: Milačić: SNP izdaje izbornu volju građana\n19. 01. 2022. 13:05 >> 13:19 4\nPredsjednik Prave Crne Gore Marko Milačić kaže da će, nakon što DPS i URA obezbijede najmanje 41 poslanika za obaranje Vlade, SNP svojim glasovima podržati takvu većinu.\n“Današnjom pres konferencijom predsjednik SNP-a Vladimir Joković je najavio da će po potrebi biti politički privezak nove većine sastavljene od DPS-a, njegovih koalicionih partnera i URE. Nakon današnjeg presa jasno je da nakon što DPS i URA obezbijede najmanje 41. poslanika za obaranje postojeće Vlade (a očigledno i izglasavanje nove), SNP će svojim glasovima podržati takvu većinu, a što i sada uveliko radi svojom politikom”, poručio je Milačić.\nOn kaže da posebno zabrinjava ponovljena tvrdnja Vladimira Jokovića da DF podržava Memorandum.\n“Upravo je na tom Memorandumu zasnovana podrška novoj većini od 41 koju čine DPS, njegovi koalicioni partneri i URA. Prava Crna Gora, kao dio izvorne parlamentarne većine od 30. avgusta, na ovaj scenario upozorava od potpisivanja Memoranduma, bezuslovno konstatujući da je ovdje riječ o najvećoj prevari izborne volje građana od uvođenja višepartizma”, navodi Milačić u izjavi za medije.\nPredsjednik SNP-a danas je, kako ističe Milačić, ekskluzivno saopštio da je aktuelni premijer Zdravko Krivokapić najgori premijer u istoriji Crne Gore.\n“Što eksplicitno znači da je za Jokovića prvi čovjek DPS-a Milo Đukanović bio bolji premijer, ali i Duško Marković koji su, osim što su od Crne Gore stvorili raj za organizovani kriminal, na kraju pokušali i da razore Crkvu. Kada smo već kod organizovanog kriminala, a pošto je Joković i na današnjoj konferenciji pominjao drogu, pitamo ga zbog čega nije niti jednom jedinom riječju prokomentarisao „radničku“ zaplenu pola tone kokaina u magacinu firme Voli?”, pita Milačić.\nPrava Crna Gora, kako kaže, poziva sve snage lojalne izbornoj pobjedi 30. avgusta na zajedničku borbu za očuvanje tekovina veličanstvene narodne pobjede.\n“Prava Crna Gora će biti sa narodom i svim društvenim i političkim snagama koje su na braniku 30. avgusta, a protiv nove većine od 41, u kojoj 40 čine DPS i njegovi koalicioni partneri, a jedan i nešto preko jedan URA, a po potrebi i vrh SNP-a, čiji je dodatni zadatak da kroz najavu potpisivanja Temeljnog ugovora sa Vladom nove većine bude srpski smokvin list na najveću izdaju izborne volje građana od uvođenja višepartizma”, zaključio je Milačić.\nVlada Crne Gore SNP Marko Milačić\n28. 06. 2022. 33


► Zahtev RTS-u da izveštava o svim aferama potpisalo 139 članova akademske\nUkupno 139 članova akademske zajednice potpisalo je zahtev u kome od javnog servisa Radio televizije Srbije (RTS) traže da "obezbedi objektivno izveštavanje o svim aferama koje ozbiljno podrivaju temelje države i imaju potencijal da ugroze neophodan napredak na putu ka civilizovanom svetu", objavio je utorak dnevni list "Danas".\nU zahtevu RTS članovi akademske zajednice, između ostalog, navode da su "svesni činjenice da nema potrebe objašnjavati šta znači profesionalno i objektivno novinarstvo, i da nemaju intencije da se bave uređivačkom politikom".\nU zahtevu se navodi da od javnog servisa očekuju, i zahtevaju, da se "u udarnim terminima i u svim informativnim emisijama na objektivan način razmatraju sve afere - od afera Krušik, Jovanjica, Beograda na vodi, rušenja u Savamali, rampe u Doljevcima, tetke iz Kanade, plagiranih i falsifikovanih diploma i doktorata i ekološke katastrofe, pa do afera Đilasovih miliona i odnosa Boška Obradovića prema Ljotićevoj ideologiji, ali i sve druge postojeće i buduće afere koje se pre svega vezuju za stranke na vlasti ali i one u opoziciji".\nPripadnici akademske zajednice zatražili su od RTS-a da kao dokaz da zaista želi da se transformiše i da bude "istinski servis svih građana, uvede novu emisiju debatnog karaktera u kojoj bi se razgovralo o temama koje najviše potresaju javnost".\n"Duboko verujemo da ovo što tražimo od vas podrazumeva elementarnu tekovinu društvenog razvoja", kao i da bi "neispunjenjem zahteva da građane Srbije informišete na objektivan način, kako to struka nalaže, pokazali da je vaš cilj nešto drugo - manipulacija javnim mnjenjem".\nZahtev koji je upućen RTS-u a potpisali su profesori, docenti, naučni savetnici, istraživači saradnici univerziteta iz Beograda, Niša i Novog Sada, beogradskog Univerziteta umetnosti...\nMinistar trgovine, turizma i telekomunikacija Rasim Ljajić rekao je danas da bi spuštanje izbornog cenzusa bilo motiv za neke manje stranke da izađu na izbore, kako bi probale da se nađu u...


Poljska: „Severni tok 2“ će ubiti Ukrajinu - Sputnjik Srbija\n03:16 13 Avgust 2020\n14:36 04.01.2019 Preuzmite kraći link\nPo mišljenju ministra, Evropa treba da stavi tačku na projekat.\n„’Severni tok 2‘ ubija Ukrajinu. Ako se ruski tranzit gasa preko ukrajinske teritorije smanji, država će izgubiti ne samo značajni prihod, već i pre svega garanciju zaštite od dalje ruske pretnje“, rekao je on.\nČaputovič je optužio Nemačku i Austriju za „prevaru i antievropski stav“.\n„Mi veoma poštujemo stav EU. Međutim, Nemačka i Austrija se bore uz pomoć novih i prevarantskih manevara i žele izuzetke ’Severnog toka 2‘, zato još uvek nemamo opšte evropsko mišljenje“, izjavio je poljski ministar.\nOsim toga, Čaputovič je predložio da se imenuje specijalni predstavnik Generalnog sekretara UN za Ukrajinu i pozvao da se priključi pregovorima u normandskom formatu „evropske institucije“ i SAD.\n„Nemačka i Francuska možda smatraju da oni predstavljaju Evropu, ali mi ne mislimo tako“, naveo je on.


Stotine miliona eura nestalo s Kipra!\nDok su banke na ostrvu bile zatvorene, ogromne svote izvučene su preko filijala u Londonu i Moskvi, koje su sve vrijeme radili.\nStotine miliona eura nestalo je iz kiparskih banaka za posljednje dvije sedmice, koliko su one bile zatvorene, a elektronske transakcije bile onemogućene, objavila je grčka televizija Mega. Prema izvještajima te TV, pare su nestale preko predstavništava kiparskih banaka u Londonu i Moskvi, koje su sve vrijeme nesmetano radile, a pojedini izvori govore da je veliki dio tog novca završio u Grčkoj.\nTelevizija Mega navodi da su sve vrijeme trajanja pregovora između EU i Kipra o zajmu od 10 milijardi eura, dok su banke bile zatvorene, a podizanje novca na Kipru ograničeno, filijale Banke Kipra i Kiparske narodne banke u Londonu radile sasvim uobičajeno. Preko tih filijala u britanskoj prestonici, kao i preko jedne ruske banke u Moskvi skinute su stotine miliona eura s računa u kiparskim bankama.\nGrčka TV tvrdi da se zato šef centralne banke Kipra Panikos Dimitrijadis, koji je za vrijeme krize dozvolio rad filijala u inostranstvu, našao na nišanu rukovodstva zemlje, kao i da bi uskoro mogao da bude smijenjen. Da bi se ušlo u trag novcu, predsjednik parlamenta Kipra Janakis Omiru tražio je i dobio spisak posljednjih operacija kiparskih banaka koje su izvedene dok je Evrogrupa donosila odluku o oporezivanju depozita iznad 100.000 eura.\nAko se ispostavi da je u kiparskim bankama sada manje novca nego ranije, planirani procenat vanrednog poreza na preostale depozite će se uvećati, tvrde dobro obaviješteni izvori u Nikoziji. To potvrđuje i i ministar finansija Kipra Mihalis Saris. On je prvo najavio porez do 40 posto na depozite veće od 100.000 eura u Banci Kipra, a juče je rekao da ne isključuje mogućnost da će jednokratni porez u Banci Kipra iznositi 50 posto, a u Kiparskoj narodnoj banci čak 80 procenata.


Sumrak heroja - Kosovo - Nedeljnik Vreme\n21. 8. 2002. / 16.52\nUNMIK I KFOR NA METI: Demonstracije na Kosovu\nVojnici NATO-a koji služe na Kosovu verovatno su se najmanje nadali da će ih dojučerašnji saveznici u borbi protiv srpskih snaga porediti s Miloševićevom vojskom i policijom. Upravo to se ovih dana redovno dešava tokom svakodnevnih protesta širom pokrajine nakon hapšenja niza istaknutih komandanata bivše Oslobodilačke vojske Kosova (UČK).\nProtesti su, istina u mnogo blažem vidu, počeli još pre gotovo dva meseca, nakon što je policija UN-a privela osam nekadašnjih gerilaca i optužila ih za masakr jedne albanske porodice. Naime, u avgustu prošle godine iz zasede je ubijeno pet članova porodice Hajra, uključujući troje dece, dok su se vraćali kući sa porodične proslave. Od osmorice koji su nakon gotovo godinu dana duge istrage osumnjičeni za taj zločin, petorica su posle zvaničnog raspuštanja UČK-a radili u Kosovskom zaštitnom korpusu i lokalnoj policiji. Dvojica iz te grupe su u međuvremenu oslobođena, ali su se zbog preostale šestorke digli aktivisti nekoliko udruženja boraca i invalida rata, kao i Odbor za zaštitu ljudskih prava i sloboda, tvrdeći da je reč o "pokušaju bacanja ljage na herojsku borbu albanskog naroda protiv Srbije". Što zbog prirode zločina, što zbog činjenice da optuženi nisu zauzimali naročito visoko mesto u hijerarhiji UČK-a, protesti su uglavnom naišli na blag odziv. Tako je bilo sve do pretprošle nedelje, kada je usledio novi talas hapšenja.\nLEGENDE IZA BRAVE: Najpre je u nedelju 4. avgusta u centru Prištine, naočigled cele čaršije, uhapšen Rustem Mustafa, poznatiji po nadimku Remi, koji je 1989–1999. bio komandant severnog dela Kosova, koji Albanci nazivaju Lap. Remi se još tokom rata upisao u heroje albanske "narodnooslobodilačke borbe", a posle rata se, kao mnogi njegovi saborci, priključio KZK-u, gde je imao čin general-majora. Kada se otkrilo da je bio duboko umešan u izvoz "albanske borbe za samoopredeljenje u južnoj Srbiji i Makedoniji", Remi je najpre suspendovan, a zatim i otpušten iz KZK-a, a američka vlada stavila ga je na listu osoba koje nisu dobrodošle u SAD. Nakon hapšenja optužen je zbog kidnapovanja i mučenja "najmanje pet osoba" čija nacionalnost nije navedena u leto 2000. i određen mu je pritvor do suđenja. Dan kasnije, u ponedeljak, uhapšena su trojica Remijevih saradnika, pod optužbom da su planirali remećenje reda i mira.\nPrištinska javnost se još nije oporavila od ovog iznenađenja kada je usledio nov udar UNMIK-a. Dan nakon Remijevog hapšenja objavljeno je da je podignuta optužnica protiv Ramuša Haradinaja, još jednog "legendarnog" komandanta UČK-a, bivšeg zapovednika jugozapadnog dela Kosova (alb. Dukađin, srp. Metohija). Za razliku od Remija, koji je posle rata nastavio sa oružanom borbom, Ramuš se dao u politiku i nalazi se na čelu Alijanse za budućnost Kosova (AAK), treće po veličini partije u pokrajini. Iako kosovski Srbi terete Haradinaja za niz otmica i ubistava Srba iz okoline Peći i Dečana, međunarodni tužilac optužio ga je za izazivanje opšte opasnosti pre dve godine tokom puškaranja sa članovima jedne porodice s kojom je u krvnoj zavadi. Inače, Ramušev brat Daut Haradinaj, takođe bivši general UČK-a, već se nalazi iza brave zbog iznude.\nŠTAJNER = SLOBA: Ovo je bila kap koja je prepunila čašu. Od kada je uhapšen Remi, više hiljada Albanaca u njegovom rodnom Podujevu svakog dana izlazi na ulice. Oni traže da se Remi oslobodi, optužujući UNMIK i KFOR da žele da porobe albanski narod i noseći transparente na kojima se šef UNMIK-a Mihael Štajner izjednačava s Miloševićem. Mada te demonstracije zasad protiču mirno, protesti u Haradinajevom rodnom kraju Dečanima bili su nasilni. Kada je grupa demonstranata u četvrtak 15. avgusta blokirala put Dečane–Đakovica, jake snage međunarodne policije i KFOR-a poslate su da rasture demonstracije. U opštoj tuči koja je usledila, uz kamenice, suzavac i šok-granate, povređeno je desetak mirovnjaka i oko pedeset Albanaca, dok je dvadesetak njih uhapšeno.\nIstovremeno, protestima su se pridružili i kosovski političari, na čelu sa premijerom Bajramom Redžepijem, koji je izjavio da hapšenja imaju političku pozadinu i da im je cilj da utiču na lokalne izbore u pokrajini, koji bi trebalo da se održe za dva meseca. Pri tom, Redžepi se požalio što se "ugledni građani" hapse pred celom čaršijom, "kao obični kriminalci". UNMIK je ostao hladan na te optužbe, tvrdeći preko portparola Suzan Manuel da su hapšenja rezultat istrage međunarodnog tužioca, koji je u svom poslu nezavisan. Što se tiče metode hapšenja, na kritike je reagovao portparol policije Derek Čapel: "To su izuzetno opasni ljudi, koji su pokazali da ne prezaju od ubistava žena i dece", rekao je Čapel. "Da nije možda trebalo da im uputimo pismene molbe da svrate u policiju?"\nI Ramuš, kome je dozvoljeno da do suđenje čeka na slobodi, uključio se u polemiku, tvrdeći da je u pitanju nameštaljka u zajedničkoj režiji UNMIK-a i režima u Beogradu, koji je dežurni krivac za sve probleme na Kosovu.\nNOVI LIST: Iako UNMIK i dalje insistira na tome da talas hapšenja bivših pripadnika UČK-a nema političku pozadinu, teško je izbeći utisak da je reč o kampanji, doduše ne radi kompromitacije albanskog NOB-a, već radi trebljenja ekstremista uoči lokalnih izbora. Tom utisku doprinosi i trapav pokušaj međunarodne policije da uhapsi Milana Ivanovića, lekara u severnoj Mitrovici i neformalnog komandanta "čuvara mosta" koji sprečavaju albanski pohod na najveću srpsku enklavu. Nešto je očigledno zakazalo u organizaciji tog hapšenja jer dok su policajci tražili Ivanovića kod kuće, on je bio u svojoj kancelariji, odakle je ubrzo sazvao konferenciju za štampu i pozvao na proteste. Ivanović je demantovao da je kriv za ono za šta ga optužuju – bacanje ručne bombe na vozilo UNMIK-a prilikom ranijih protesta – tvrdeći da je video montiran snimak tog događaja. Radije nego da svoju nevinost dokazuje pred sudom, Ivanović je utekao u Srbiju, odakle kritikuje rad Međunarodnog suda sličnim argumentima kao Remi i Ramuš. Naime, i on tvrdi da je reč o montiranom procesu sa ciljem da se eliminišu patriotske snage pre izbora. U međuvremenu, šef Koordinacionog centra Vlade Srbije Nebojša Čović pokušava da oko slučaja Ivanovića, za kojim je u međuvremenu raspisana poternica, postigne kompromis s međunarodnim predstavnicima. Zasad, kažu izvori "Vremena", Ivanović uporno odbija savete da se preda u zamenu za poseban tretman u pritvoru.\nKosovski analitičari kažu da razloge oštrijeg stava međunarodne zajednice u odnosu na ljude koje vide kao prepreku za stabilizaciju Kosova treba tražiti u novim okolnostima nakon 11. septembra, kao i u želji Amerikanaca da se što pre povuku sa Balkana. Haradinaj i Remi su donedavno važili za ljude s odličnim kontaktima sa "tihim Amerikancima" u pokrajini, a Haradinaj je pre par godina čak boravio u SAD kao gost jednog kongresmena. Ovog puta, međutim, niko od američkih prijatelja nije stao u njihovu zaštitu, što je očigledan signal za promenu kursa. Da su se prilike promenile, uviđaju i mnogi albanski umereni političari, poput Ibrahima Rugove, koji je javno osudio nasilničko ponašanje Ramuševih pristalica u Dečanima. Direktor "Kohe" Veton Suroi javno se podsmehnuo onima koji tvrde da se na Kosovu ništa nije promenilo odlaskom Srba i dolaskom KFOR-a. "Ako je sve ostalo isto, onda to znači da nam devedesetih godina i nije bilo tako loše", zapisao je Suroi u uvodniku svojih novina.\nU iščekivanju "svealbanskog protesta", koji je u Prištini najavljen za petak 23. avgusta (kada će ovaj broj "Vremena" već biti u prodaji), ostaje pitanje da li su najnoviji događaji najava širih sukoba kosovskih Albanaca i njihovih zapadnih "oslobodilaca". Većina analitičara tvrdi da nisu, uz konstataciju da je građanima već dosta "heroja" koji su nakon ulaska NATO-a prisvojili najbolje lokale i preduzeća i enormno se obogatili otimajući od svojih sunarodnika. Na opšte raspoloženje u pokrajini, ukazuju oni, mnogo više utiče činjenica da više od tri godine posle "oslobođenja" na Kosovu ima struje tek po nekoliko časova dnevno.


Lavrov: Rusija zabrinuta zbog novih poziva da se aktiviraju protesti u Belorusiji - 24.05.2021, Sputnik Srbija\nRusija je zabrinuta zbog redovnih poziva opozicionarke Svetlane Tihanovske da se aktiviraju protesti u Belorusiji u avgustu i septembru, nadajući se da će... 24.05.2021, Sputnik Srbija\nPrema rečima ministra, Rusija, naravno, neće ostaviti Belorusiju u nevolji.Podsetimo, masovni protesti opozicije u Belorusiji počeli su 9. avgusta, nakon predsedničkih izbora. Prema podacima Centralne izborne komisije, na izborima je pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska.Zatim su u Belorusiji pokrenuti krivični postupci protiv niza opozicionih lidera zbog poziva na zauzimanje vlasti, stvaranja ekstremističkih grupa, zavera za preuzimanje neustavne vlasti i pokušaja terorističkih napada.Vlasti Belorusije nekoliko puta su izjavljivale da su protestne akcije koordinisane iz inostranstva. Lukašenko je krivio Zapad da je direktno umešan u situaciju u zemlji. Posle izbora odnosi Belorusije i zapadnih država su se pogoršali. Evropska unija, Velika Britanija, SAD, Kanada i niz drugih zemalja su uvele sankcije protiv beloruskih zvaničnika i nekih kompanija.Pročitajte još:\nA kojim letom putuje Svetlana Tihanovska?\nvesti, svetlana tihanovska, sergej lavrov, belorusija, protesti\n13:47 24.05.2021 (Osveženo: 13:52 24.05.2021)\n24 Maj, 15:502


Početak Zajedničkog UN programa „Smanjenje rizika od katastrofa za održivi razvoj u Bosni i Hercegovini“ 22. feb 2019.\nZajednički UN program „Smanjenje rizika od katastrofa u Bosni i Hercegovini za održivi razvoj“, koji finansiraju Vlada Švicarske i Ujedinjene nacije, će podržati bh. građane, posebno najugroženije kategorije i visokorizične lokalne zajednice u Bosni i Hercegovini, da se pripreme i prilagode rizicima od katastrofa i udarima u različitim sektorima razvoja.\nKanton Sarajevo i UNDP potpisali Memorandum o razumijevanju 18. feb 2019.\nZamjenik rezidentne predstavnice Razvojnog programa Ujedinjenih naroda (UNDP-a) Sukhrob Khoshmukhamedov i premijer Kantona Sarajevo Edin Forto potpisali su Memorandum o razumijevanju. Ovaj sporazum će otvoriti mogućnosti saradnje na više polja, a što se prvenstveno odnosi na prijenos znanja, tehničku pomoć, kao i investiranje, a s realiazcijom nekih projekata krenut će se već početkom marta.\nEU4Business - Poziv na informativne sastanke za potencijalne korisnike bespovratnih sredstava u okviru mjere podrške poljoprivrednim gazdinstvima (primarna proizvodnja) 8. feb 2019.\nInformativni sastanci će se održati od 11. do 26. februara na 14 lokacija širom BiH, i predstavljaju priliku da zainteresovani saznaju sve o EU4 Business javnom pozivu. Cilj javnog poziva je modernizacija proizvodnje i jačanje proizvodne konkurentnosti kroz uvođenje novih tehnologija i inovacija u proces primarne proizvodnje, povećanje produktivnosti poljoprivrednih gazdinstava, povećanje kvaliteta proizvoda, higijene i bezbjednosti hrane, uvođenje dobrih praksi u upravljanju prirodnim resursima i zaštita okoliša te otvaranje novih tržišnih mogućnosti.\nU pripremi novi UNDP projekt u oblasti smanjenja poplavnog rizika u Bosni i Hercegovini 5. feb 2019.\nKako bi se smanjio poplavni rizik i šteta od poplava za stanovnike i privrednike u slivnom području Une/Sane, Vrbasa, Bosne i Ukrine (sliv Save) te Neretve i Trebišnjice (sliv Jadranskog mora), Razvojni program Ujedinjenih nacija (UNDP) u partnerstvu sa ključnim BiH institucijama na svim nivoima vlasti intenzivno radi na pripremi prijedloga projekta\nNastavak pomoći građanima BiH koji su nastradali u poplavama i klizištima 2014. godine: Započela obuka u oblasti poduzetništva i malog biznisa 31. jan 2019.\nKorisnici Programa za oporavak od poplava – stambeno zbrinjavanje iz Doboja, Zenice, Goražda, Bijeljine, Zavidovića i Travnika okončali su prvi od tri modula obuke u oblasti poduzetništva i malog biznisa. Ovim su započete opsežne aktivnosti koje finansira Evropska unija sa ciljem ekonomskog osnaživanja ugroženih porodica iz poplavama pogođenih područja.\nPodrška Vlade Italije poboljšanju kvaliteta zraka kroz promociju obnovljivih izvora energije i poboljšanje daljinskog grijanja 25. jan 2019.\nKako bi se razmijenila iskustva, prenijelo znanje i naučene lekcije u oblasti sistema daljinskog grijanja i korištenja obnovljivih izvora energije, Razvojni program Ujedinjenih nacija (UNDP) organizovao je za predstavnike sedam bh. institucija studijsku posjetu Italiji. Posjeta je organizovana u sklopu projekta “Poboljšanje kvaliteta zraka u Bosni i Hercegovini kroz promociju obnovljivih izvora energije i poboljšanja daljinskog grijanja”, koji finansira Ministarstvo zaštite okoliša, kopna i mora Republike Italije (IMELS), a realizuje UNDP.\nNove mogućnosti za bh. poljoprivrednike: Od proizvodnje i prodaje genetski nemodificirane soje u 2018. godini zaradili skoro 3 miliona KM 15. jan 2019.\nMentorstvo iz dijaspore kao ključan faktor razvoja poduzetništva u BiH 26. dec 2018.\nJesen u julu, proljeće u januaru? 13. dec 2018.\nČist zrak i bajkovita zimska idila dočekali su predstavnike medija koji su doputovali na Jahorinu 13. decembra, kako bi prisustvovali dvodnevnoj edukativnoj radionici na temu energetska efikasnost i nisko-karbonski urbani razvoj. Ova posebno kreirana radionica, nastala je u sklopu projekata "Zeleni ekonomski razvoj" (GED) i „Pokretanje okolišnog finansiranja u svrhu nisko-karbonskog urbanog razvoja“ (URBAN LED) koje implementira Razvojni program Ujedinjenih nacija (UNDP).\nNorveška doprinosi otvaranju novog poglavlja priče o bosanskohercegovačkoj privredi 13. dec 2018.\nSa najnekonkuretnijom privredom u jugoistočnoj Evropi , glomaznom i neefikasnom javnom administracijom, te minimalnim ulaganjima u istraživanje i razvoj, Bosna i Hercegovina predstavlja zemlju u kojoj nije lako poslovati.


Potpisan Sporazum o naučno-istraživačkoj saradnji između Matematičkog fakulteta u Beogradu i Microsoft razvojnog centra u Srbiji - Univerzitet u Beogradu, Matematicki fakultet\nSporazum o naučno-istraživačkoj saradnji između Microsoft razvojnog centra u Srbiji i Matematičkog fakulteta Univerziteta u Beogradu je jedina saradnja na ovako visokom nivou između kompanije Majkrosoft i jednog fakulteta u Evropi, sa izuzetkom Univerziteta u Kembridžu.\n„ Microsoft razvojni centar u Srbiji je tokom svojih godina postojanja u našoj zemlji postao centar izvrsnosti za najnaprednije tehnologije, koje upravo ovde u Beogradu, kreiraju naši inženjeri. Razvoj novih tehnologija u oblasti veštačke inteligencije, pozicionirao nas je među najuspešnije Microsoft razvojne centre u svetu. Svih ovih godina nastojimo da budemo pouzdan partner obrazovnom sistemu u našoj zemlji i pružimo podršku akademskoj zajednici. Ovaj projekat predstavlja veoma značajan deo tih nastojanja“ – rekao je dr Igor Ilić, koji radi na poziciji Chief Data Scientist u Microsoft razvojnom centru u Srbiji.


Kadetkinje Srbije na startu SP protiv Tajlanda\nSvetska odbojkaška federacija, FIVB, objavila je raspored i satnicu utakmica na XV SP 2017. u konkurenciji kadetkinja, koje će se odigrati 18 – 27. avgusta u Santa Feu i Rosariju, u Argentini.\nKadetkinje Srbije u A grupi u Đeru sa Rusijom, Slovenijom i Mađarskom\nŽenska kadetska reprezentacija Srbije igraće sa Rusijom, Slovenijom i Mađarskom u A grupi XIV EYOF 2017, koji će se odigrati 24 – 27. jula u Đeru, u Mađarskoj. U B grupi će igrati Nemačka, Belorusija, Italija i Holandija.\nKadetkinje Srbije u C grupi u Rosariju sa Italijom, Poljskom, Kolumbijom i Tajlandom\nŽenska kadetska reprezentacija Srbije igraće na jubilarnom, XV SP 2017. u C grupi u Rosariju sa Italijom, Poljskom, Kolumbijom i Tajlandom, odlučeno je žrebom u Rosariju, u Argentini. Svetsko prvenstvo će se odigrati 18 – 27. avgusta u Santa Feu i Rosariju, a 20 reprezentacija je podeljeno u četiri grupe.\nZoran Gajić i Ivan Knežević dočekali kadetkinje na povratku iz Holandije\nŽenska kadetska reprezentacija Srbije doputovala je danas iz Holandije, gde je na XII EP 2017. Zauzela četvrto mesto, ali i obezbedila plasman na Svetsko prvenstvo u Argentini i Evropski olimpijski festival mladih (EYOF) u Mađarskoj. Odbojkaški savez Srbije priredio je kadetkinjama svečani doček u beogradskom hotelu “M”. Kadetkinje su pozdravili Zoran Gajić, predsednik OSS i Ivan Knežević, generalni sekretar OSS.\nRusija prvak Evrope, srebro za Italiju – Mila Kocić najbolji libero prvenstva Evrope !\nKadetkinje Rusije osvojile su prvo mesto i zlatnu medalju na XII EP 2017. u Holandiji. Rusija je večeras u Arnemu, u finalu savladala Italiju sa 3:2, po setovima 18:25, 25:16, 26:24, 21:25 i 15:10, posle 131 minuta igre. Mila Kocić, libero Srbije, proglašena je za najboljeg libera prvenstva Evrope.


Femix Fest 2022 na tri lokacije u Beogradu - Dan u Beogradu\nNaslovna » Izlasci » Festivali » Femix Fest 2022 na tri lokacije u Beogradu\nFemix Fest (foto: Femix / promo)\nFemix Fest 2022 na tri lokacije u Beogradu\nNeko drugi 13. april 2022. Festivali Postavite komentar\nFestival autorstva mladih žena Femix Fest održaće se od 15. do 17. aprila 2022. u KC „Grad“, UK „Parobrod“ i Filmskoj galeriji Kulturnog centra Beograd.\nProšlogodišnje izdanje festivala okupilo je više od 100 učesnica, autorki iz zemlje i regiona iz različitih umetničkih oblasti, kulturnog sektora i kreativnih industrija.\nOve godine organizacioni tim festivala ima za cilj da se osvrne na promene, novosti, i postignuća zajedničkog zalaganja za rodnu ravnopravnost na domaćoj kulturnoj sceni, ali i na nove izazove, nove vidove diskriminacije i seksizma, te nove i aktuelne načine borbe i primere aktivizma za rodno ravnopravnu muzičku, filmsku, pozorišnu, strip, street art, te sveukupnu umetničku i kulturnu scenu u Srbiji i regionu.\nU petak od 18.00 je zakazano otvaranje u KC „Grad“ i tom prilikom će se publici obratiti saradnice kolektiva Femix. Održaće se grupni razgovor sa akterkama sa domaće aktivističke i umetničke scene o mogućnostima za zaštitu učenica/ka i studentkinja/ata umetničkih i drugih škola i fakulteta, svih mladih žena, kao i radnica/ka u kulturi i umetnosti od različitih vidova diskriminacije i uznemiravanja. Za druženje i atmosferu nakon formalnog dela prve večeri festivala biće zadužena DJ Časna sestra (Marija Nikolić).\nTokom dva dana vikenda, 16. i 17. aprila, publiku u KC „Grad“ očekuje raznovrstan program – panel o ženama u street artu, preliminarno predstavljanje rezultata studije „Rodna ravnopravnost za kulturnu raznolikost“, koje se realizuje uz podršku UNESCO Međunarodnog fonda za kulturnu raznolikost, filmski program, radionica dramaturškinje Tanje Šljivar, kao i vođeni razgovor sa vizuelnom umetnicom Andrijanom Vešović (Zombijana).\nSubota veče, 16. april od 20.00, u UK „Parobrod“ rezervisana je za muzički program u okviru koga će nastupiti učesnice prošlogodišnjeg izdanja Femiksete – Majka Mara, Sanja Stevanov, Realma i Jasmina Todorović.\nU nedelju, 17. aprila od 19.30, u Filmskoj galeriji KCB biće otvorena kolektivna izložba strip autorki „Vratiti svoje vreme“. Publika će na ovoj izložbi imati priliku da vidi radove Danice Jevđović, Jane Adamović, Dragane Radanović i Ane Milojković.\nDetaljan program festivala svi zainteresovani mogu pronaći na sajtu Femix Fest-a. (danubeogradu.rs)\nTagovidvorana kcb femix fest festivali izlasci kc grad proleće u beogradu uk parobrod uk stari grad\nPrethodni Novi filmovi u bioskopima: Mala mama\nSledeći Bez struje i bez vode u Beogradu, 14. april 2022.


Turistički aranžman iz knjige „Ubistvo u Orijent Ekspresu“ - Biznis i Finansije\nHome\tVestiZabava\tTuristički aranžman iz knjige „Ubistvo u Orijent Ekspresu“\nAko ste ljubitelj Agate Kristi, posebno njenog najpoznatijeg dela „Ubistvo u Orijent ekspresu“, a uz sve to imate i viška novca za luksuzna putovanja, imamo dobru vest za vas.\nTuristička agencija za luksuzna putovanja Belmond će petog juna ove godine organizovati baš onakvo putovanje vozom kakvo ste mogli gledati u silnim ekranizacijama čuvene avanture belgijskog detektiva Herkula Poaroa.\nNaime, oni koji uplate ovaj aranžman dobiće priliku da dožive nešto slično što su doživeli i junaci ovog romana, naravno bez ubistva. Bar se tako nadaju organizatori putovanja.\nTuristi će svoje putovanje započeti u francuskom gradu Reimsu, svečanim obrokom uz pogled na zalazak sunca. Posle obeda će se ukrcati na voz, koji ambijentalno veoma podseća na Orijent Ekspres. Njime će putovati preko Austrije sve do Venecije, gde će biti biti ugošćeni takođe u luksuznom hotelu. Biće im organizovane raznovrsne aktivnosti, koje podsećaju na vremensku epohu u kojoj se odigrava čuveni roman Agate Kristi.\nU pitanju je putovanje od svega dve noći, koje košta kao da traje bar deset puta duže. Cena karte za kabinu sa dva mesta je 8.430 dolara po osobi, a za jednokrevetnu kabinu 14.280. Ukoliko, primera radi, neki bogat par želi romantično putovanje „na visokoj nozi“, karta za njih će po osobi koštati skoro 30.000 dolara.\nNe morate biti pronicljiv belgijski detektiv da biste našli povoljniji aranžman, doduše teško da će biti autentičan poput ovog.\nluksuzputovanjaUbistvo u Orijent Ekspresu\nPoskupljuje taksi u Beogradu: Start 250 dinara, veća i cena po kilometru\nKonjarstvo je ozbiljan biznis – Lepotani vredni i 70 mil USD


Čović, Izetbegović i Komšić danas o Vladi FBiH | Kamenjar\nBakir Izetbegović i Dragan Čović danas bi trebali razgovarati o formiranju Vlade Federacije BiH. Također, za danas je najavljena sjednica Predsjedništva Demokratske fronte sa samo jednom točkom dnevnog reda: formiranje vlasti u Federaciji BiH.\nKoalicijske političke stranke na državnom i entitetskom nivou nisu uspjele, čak ni nakon više od pet mjeseci od dana održavanja Općih izbora u BiH, formirati Vijeće ministara BiH i Vladu Federacije BiH. Za danas je najavljen još jedan u nizu sastanaka Bakira Izetbegovića i Dragana Čovića, te sjednica Predsjedništva Demokratske fronte na kojoj će se naći samo jedna točka na dnevnom redu, a to je formiranje vlasti u Federaciji BiH.\nDan poslije, potpredsjednik Federacije BiH Milan Dunović povukao je suglasnost o imenovanju Vlade Federacije BiH, a kako je naveo, on nije mogao dati suglasnost za formiranje Federalne vlade koja nije u skladu s Ustavom Federacije BiH. Naime, HDZ BiH predložio je, suprotno političkom dogovoru kandidata za ministra iz reda srpskog naroda, čemu se usprotivila Demokratska fronta kojoj su pripale sve srpske pozicije u Vladi Federacije BiH.\nPovezani sadržaj:bakir izetbegovićDemokratska frontadragan čovićformiranje vlastiVlada FBiHželjko komšić


Preduzetnici paušalaci, njihova prava i obaveze • Knjigovodstvena agencija NIMI\nOvu prijavu možete podneti elektronskim putem posredstvom portala APR, kao i neposredno u sedištu APR koje se nalazi u Beogradu, Brankova br. 25, nekoj od organizacionih jedinica APR-a ili opštinskih kancelarija koje se nalaze u opštinama sa kojima APR ima zaključen sporazum o prijemu dokumentacije.\nUkoliko želite da se odmah opredelite za paušalno oporezivanje, to možete učiniti prilikom podnošenja jedinstvene registracione prijave. Ukoliko se ne opredelite za paušalno oporezivanje odmah, imate rok od 15 dana od dana donošenja rešenja u APR-u da podnesete zahtev za paušalno oporezivanje filijali Poreske uprave prema vašem sedištu.\nUkoliko se pak, ne opredelite za paušalno oporezivanje, niti podnesete poseban zahtev u roku od 15 dana od dana donošenja rešenja u APR-u, moraćete da vodite poslovne knjige, a tek naredne kalendarske godine moći ćete da ostvarite pravo na paušalno oporezivanje. U tom slučaju zahtev za paušalno oporezivanje podnosite do 30. novembra tekuće godine za narednu godinu.\nVaša obaveza je da u roku od 15 dana od dana upisa u registar, podnesete Poreskoj upravi, poresku prijavu – PPDG-1R (obrazac možete pronaći na našoj stranici Obrasci u delu Poreske registracione prijave – to mozemo da daodamo), u elektronskom obliku preko portala ePorezi. Za podnošenje prijave neophodno je da posedujete kvalifikovani elektronski sertifikat sa čipom izdatim od strane jednog od sertifikacionih tela u Republici.\n41 izgradnja zgrade\n45, 46, 47 trgovina na veliko i malo\n56 delatnosti pripremanja i posluživanja harane i pića\n64 finansijske usluge\n65 osiguranje, reoisguranje i penzijski fondovi\nje u registru APR-a promenjena delatnost za koju se ne odobrava pravo na paušalno oporezivanje (npr. računovodstveni, knjigovodstveni i revizorski poslovi; poresko savetovanje…);\nKada poreski organ utvrdi da postoji neki od navedenih razloga, a preduzetnik je propustio da podnese navedene prijave, donosi rešenje kojim se preduzetniku nalaže vođenje poslovnih knjiga. U zavisnosti od toga kada su nastali zakonski razlozi zbog kojih preduzetnik više ne može da bude u sistemu paušalnog oporezivanja, rešenjem poreskog organa se određuje da je dužan da poslovne knjige vodi od polovine tekuće godine ili od početka naredne godine.\nPaušalac, Paušalno oporezivanje


Poezija na otvorenom, melem za dušu u doba pandemije - Valjevo\nPosted by: MILENA KUZMANOVIĆ in Valjevo 28. August 2020.\tComments Off on Poezija na otvorenom, melem za dušu u doba pandemije\nNa Trgu pesništva, koji Valjevci nazivaju “Desankin trg”, u sredu su počele “Desankine večeri”, svojevrsna kulturna inicijativa Književnog kluba Valjeva, organizovana u saradnji sa Matičnom bibliotekom “Ljubomir Nenadović”. Prve u nizu sreda, koje će na istom mestu biti rezervisane za poeziju naših sugrađana, predstavljena je knjiga “Pesme o Valjevu”, a svoje stihove govorili su valjevski pesnici Vera Jovanović, Marija Škornički i Blagoje Ranković. Od početka pandemije novog korona virusa, ovo je jedan od retkih kulturnih događaja u gradu na Kolubari, a sudeći po poseti i interesovanju, valjevska publika se uželela okupljanja koji oplemenjuju i leče i srce i dušu.\n“Desankine večeri”, 26. avgust 2020. / Foto: Književni klub Valjeva\nDavno su pesnici rekli “tako je potrebno malo da bi se volelo puno”. Tek, lepo letnje veče, stihovi ovdašnjih pesnika upotpunjeni divnim melodijama i zvucima saksofona Valjevca Miodraga Antonijevića, bili su dovoljni da svi, koji su se u sredu uveče, sa namerom ili slučajno, našli na Desankonom trgu, imaju upotpunjen ugođaj. Takom doživljaju svakakako su predhodili dani tišine i izolacije u uslovima pandemije novog korona virusa. Voditelj programa Marinko Lugonja je tom prilikom rekao da se ovo okupljanje, najpre, dogodilo spontano, a da će biti nastavljeno i u naredne tri srede i da organizatori već sada razmišljaju da ovaj program naslovljen “Desankine večeri” preraste u tradicionalno letnje druženje sa pesnicima.\nPesnik Blagoje Ranković kazao je da ga ovo pesničko veče ponovo vraća u realnost i da smo poslednjih meseci zbog aktuelne pandemije živeli u nekoj drugoj dimenziji.\n“Mislim da ovo treba da bude početak jednog pesničkog serijala, koji označava da kultura u Valjevu postoji, da je prisutna i da nije zamrla. Treba naglasiti da je ovo pilot projekat i da će tokom četiri večeri biti zastupljeno 12 valjevskih pesnika. Narednog leta, to će biti nekih drugih 12 i mislim da oko toga ne bi trebalo praviti tenzije, koje su, na žalost, prisutne”, rekao je pesnik Ranković.\nIste večeri bila je predstavljena knjiga “Pesme o Valjevu” i rečeno da prava promocija tek predstoji kada\nće biti prisutni i autori pesama koje su se zaslužno našle u ovom izdanju Književnog kluba Valjeva.\n“Knjiga Pesme o Valjevu obuhvata oko 70-ak autora, od akademika do za širu javnost anonimnih stvaralaca, koji su napisali pesmu o Valjevu. Prvo je bila ideja da to budu toponimi vezani za Valjevo: Vidrak, Kolubara, Gradac, Tešnjar, međutim, kasnije smo odustali od te ideje i zadatak je bio da pesma “miriše” na Valjevo”, tako govori o knjizi “Pesme o Valjevu” Blagoje Ranković.\nNa pitanje da li su mladi Valjevci poete i da li se nastavljena tradicija koju su započeli Desanka Maksimović, Matija Bećković, Petar Pajić i drugi, Ranković kaže: “Među mladima ima dosta onih koji pišu pesme, ali meni je žao što oni nemaju gde da predstave to svoje stvaralaštvo i baš zbog toga, neki će biti promovisani sada na Desankinim večerima poezije. Nažalost, mnoge pesnike u Valjevu je ugasila nesrećna epoha u kojoj su živeli, pretrajavali, ako me razumete”, rekao je Ranković.\nPisci su željni bilo kakve manifestacije rekla je te večeri pesnikinja Marija Škornički. “Jednostavno, u ovom gradu je tako malo manifestacija gde bi pisci i pesnici prvenstveno mogli da predstave svoju poeziju široj javnosti. Vidim, poezije je željna i publika. Ovako nekako je krenulo i “Brankovo kolo”, jer su na Stražilovo pesnici počeli sami spontano da dolaze i da tamo govore svoje stihove. Iskreno se nadam da će Desankine večeri prerasti u pravi praznik poezije”, poručila je pesnikinja Marija Škornički i dodala da retko koji grad u Srbiji ima trg pesništva kao što to ima Valjevo i da je sasvim normalno, čak i poželjno, da na tom trgu bude poezije.\nSvaki čovek ima svoju poeziju života poručila je pesnikinja Vera Jovanović. “Bilo da su u pitanju padovi ili usponi, ljudi samo ne znaju da imaju bogom darovanu poeziju, to je poezija života. Prošlo je 27 godina kako Desanka nije sa nama i 27 godina ovaj grad ćuti . Bilo je krajnje vreme da se ovako nešto desi baš ispred Desankinog spomenika. Neka su ljubav i mir Božiji sa nama”, poručila je pesnikinja Vera Jovanović, koja je takođe prve poetske večeri govorila svoje stihove.\n“Desankine večeri”, 26. avgust 2020.\nFoto: Književni klub Valjeva\nValjevcima ljubiteljima poezije u velikom broju te večeri pridružili su se i Valjevci slučajni prolaznici, koji su zastajali da vide šta se događa i ostajali da isprate program do kraja, tako da je taj deo Desankinog trga bio ispunjen mnogobrojnom publikom. Među prisutnim valjevcima bila je i Slavica Stepanović, profesorka književnosti u penziji, koja ne propušta ovakva i slična kulturna dešavanja u Gradu.\n“Evo nas na Desankinom trgu, pod vedrim nebom, baš kao u antičkoj Atini, u trenucima kada pesnici imaju svoje zvezdane trenutke. Pošto je vreme korone i nekog hermetizma, mi u Valjevu imamo potrebu za elitnom kulturom, imamo glad za pesništvom, jer ovo je grad ljudi od pera, ovo je nešto što prija svim našim čulima. Ne pristajemo na tišinu, potrebna nam je duhovna hrana, koja je malo nestala u ovom vremenu, ali joj ne damo da umre”, otvoreno je iz srca prozborila profesorka Stepanović.\nMnogi koji su bili prisutni u sredu uveče, željno iščekuju i narednu sredu i još jedno divno druženje. U Valjevu se pokazalo da u doba epidemije, poezija na otvorenom dođe kao melem za dušu. Jeste da poezija zna da opije i zanese, ali ne bismo smeli zaboraviti na prisustvo opasnog koronavirusa i na preventivne mere zaštite, kako bi se ovakva druženja nastavila.\nPROGRAM NAREDNIH SREDA\nDesanka Maksimović Desankine večeri KKV Književni klub Valjeva Kultura Melem za dušu Pesme o Valjevu Pesnici Pesništvo Poezija Poezija na otvorenom Trg pesništva Valjevo\t2020-08-28\nTagged with: Desanka Maksimović Desankine večeri KKV Književni klub Valjeva Kultura Melem za dušu Pesme o Valjevu Pesnici Pesništvo Poezija Poezija na otvorenom Trg pesništva Valjevo\nPrevious: Novo radno vreme za kafiće i prodavnice, više ljudi na okupljanjima?\nNext: Štab: Sportska i kulturna dešavanja uz odobrenje ZZJZ, ukinuta vanredna situacija zbog poplava


Ruski lovci šeste generacije opremljeni elektromagnetnim naoružanjem - 11.07.2016, Sputnik Srbija\nRuski lovci šeste generacije opremljeni elektromagnetnim naoružanjem\nRuski lovci šeste generacije mogli bi da budu opremljeni elektromagnetnim topovima, izjavio je savetnik prvog zamenika generalnog direktora koncerna... 11.07.2016, Sputnik Srbija\n18:15 11.07.2016 (Osveženo: 01:38 26.08.2021)\n© Sputnik / Alexey FilippovRuski borbeni avion PAK-FA T-50\nRuski lovci šeste generacije mogli bi da budu opremljeni elektromagnetnim topovima, izjavio je savetnik prvog zamenika generalnog direktora koncerna „Radio-elektronske tehnologije“ (KRET) Vladimir Mihejev.\nPrema rečima Mihejeva, trenutno se radi na razvoju radio-elektronskog naoružanja koje bi moglo da bude primenjeno kako bi se u potpunosti uništavale neprijateljske elektronske komponente.\nLovac šeste generacije poleće do 2025.\nOn tvrdi da će energiju za taj elektromagnetni impuls moći da proizvede svaki moderni avion, s obzirom na to da će letelice predstavljati određenu vrstu „letećih elektrostanica“ sposobnih da generišu na desetine kilovata električne energije.\nGovoreći o samom oružju, Mihejev je objasnio da je reč o supervisokim frekvencijama koje se dobijaju iz te energije i pojačavaju specijalnim antenama, koje će imati jačinu stotina megavata, ili čak nekoliko gigavata.\n„Gde god da uperimo tu energiju, moći ćemo da bilo koje telo dovedemo do izuzetnog usijanja“, rekao je on.\nMihejev je dodao da već danas određeno elektromagnetno oružje uspešno funkcioniše, i to na udaljenosti od nekoliko desetina kilometara.\nlovac šeste generacije


Beograd kroz istoriju i umetnost + Finansijsko i biznis modelovanje + Design Thinking = Vannastavne aktivnosti na Studijama budućnosti - Studije budućnosti\nBeograd kroz istoriju i umetnost + Finansijsko i biznis modelovanje + Design Thinking = Vannastavne aktivnosti na Studijama budućnosti\nStudije budućnosti jesu obrazovni program na kojem se znanje deli na jedinstven i drugačiji način. Ali, Studije budućnosti jesu i mesto gde se druži, spoznaje i saznaje i kroz mnoštvo vannastavnih i slobodnih aktivnosti.\nTokom drugog dela prolećnog semestra Studija budućnosti, studenti i studentkinje su imali priliku da učestvuju na različitim vannastavnim aktivnostima. Početkom juna, u okviru specijalnog predavanja pod nazivom Vizuelni identitet Beograda - od prošlosti ka budućnosti, Ana Samardžić, istoričarka umetnosti, je tekućoj generaciji približila istoriju Beograda ali i govorila više o njegovoj kulturi u umetnosti kroz vreme. Uzgred, to je bila jedna od prvih prilika kada smo konačno mogli da se okupimo uživo nakon više od 9.000 minuta provedenih na Zoom-u. :)\nZa sve one koji su želeli da se oprobaju u finansijskom i biznis modelovanju, BOŠ i NPV su ove godine unapredili svoju saradnju i dali priliku studentima i studentkinjama da se oprobaju u ulozi kouča novim i inovativnim startapovima. Na završnom događaju smo čuli sjajne rezultate koje su studenti i studentkinje postigli sa predstavnicima SINA akademije koji u svom inkubatoru okupljaju različita socijalna preduzeća. Evo šta je o svom iskustvu tokom ovog programa rekla naša studentkinja Ana Bogićević: „Prijavila sam se za ovaj program iz puke znatiželje. Program je predstavljen na takav način gde je većina pojmova meni bila nepoznata. Finansijsko i biznis modelovanje je u tom trenutku za mene bilo nezamislivo, s obzirom na to da nemam nikakvog predznanja ni iz jedne, ni iz druge oblasti. Svesna sam da nikakvo predznanje nije bilo potrebno, ali deo mene je svakako paničio. Nakon nekoliko sati treninga, koji je podrazumevao predavanja, studije slučaja i grupnih vežbi, nas sedmoro koje je bilo zainteresovano za program je usvojilo neka elementarna znanja iz ovih oblasti. Sledeći korak je bio da komuniciramo sa preduzećima koji su nam bili dodeljeni i da već započnemo sami da radimo. Na poslednjem sastanku sa našim mentorima, koji su nam objašnjavali kako će ići ceo proces koji sledi, svi smo imali samo jedno pitanje na umu i to „Da li ćemo mi zaista sami da vodimo ovaj proces?! Iako je ovaj koučing proces imao neku jasnu strukturu i strategiju, mnogo nepredviđenih okolnosti nas je primoravalo da improvizujemo, da se menjamo i da se prilagođavamo, što smatram da je odlično iskustvo za učenje mladim ljudima kao što su članovi svih drugih timova i ja...”\nSa druge strane, za sve koji su želeli da usvoje Design Thinking metodologiju, BOŠ je u saradnji sa Smart Kolektivom oorganizovao trodnevnu radionicu. Tokom ta tri dana smo usvajali DT metodologiju, ali i pokušali da rešimo ekološke probleme koji se tiču bacanja viška hrane kao i iznalaženja održivijih načina kupovine odeće.


Borac m:tel dobija “vjetar u leđa” od Vlade RS Banjaluka.com\nMinistarstvo porodice, omladine i sporta Republike Srpske pomoći će RK Borac m:tel sa 20.000 KM za narednu sezonu.\nPotpredsjednik RK Borac m:tel Marinko Umičević i direktor Vladimir Branković, razgovarali su u utorak sa ministarkom porodice, omladine i sporta Republike Srpske, Jasminom Davidović o uspješnoj sezoni RK Borac m:tel u kojoj je osvojen šampionat Bosne i Hercegovine, kao i o razočaravajućoj odluci rukovodstva SEHA lige da izostave banjalučki klub iz ovog takmičenja u narednoj sezoni.\nKako je navedeno u saopštenju predstavnici Borca m:tel upoznali su Davidovićevu o inicijativama kluba da se izgradi sportska dvorana u Banjaluci, koja bi bila hram rukometa, a služila bi i za druge sportove, kao i o inicijativi o osnivanju sportskog razreda srednje škole, ne samo za rukometaše, već za sve talentovane sportiste iz Republike Srpske.\nPotpredsjednik RK Borac m:tel Marinko Umićević zahvalio se gospođi Jasmini Davidović na prijemu, ali i na dosadašnjoj podršci, te se nada da će se uspješna saradnja nastaviti i u narednom periodu.\n“Situacija u kojoj se našao RK Borac m:tel u isto vrijeme može biti šansa za stabilizaciju i reorganizaciju kluba u kojem će više biti domaćih igrača i domaćeg trenerskog kadra, a za prestojeću sezonu Ministarstvo će pomoći klubu sa 20.000 KM”, izjavila je Davidovićeva.


Koncert: IRISH STEW Концерт: IRISH STEW\nSubota, 2. novembar 2019. u 21:00 - DOB//Amerikana\nKoncerti ovog sastava su tradicionalno poznati po razigranoj atmosferi i nesvakidašnjoj razmeni energije između benda i publike. Od muzike koja tera na đuskanje do emotivnih balada, bend u svom autorskom opusu ima široki spektar muzičkih pravaca koje predstavlja kroz prizmu irske tradicionalne muzike i atipičnih instrumenata za rokenrol, kao što su violina, frula i bendžo. Za 15 godina koliko postoje, prevalili su hiljade kilometara, odsvirali stotine koncerata i snimili 4 studijska albuma. “Prošle godine zaokružili smo taj period promocijom poslednjeg albuma City of Grigs. Sada idemo dalje!” kaže bend najavljujući veliko druženje sa svojom publikom u Domu omladine.\nU poslednjih godinu dana, bendu se na violini priključila i Ana Đokić Brusić (poznatija kao kompozitor i jedan od osnivača grupe Orthodox Celts) pa je ovo idealna prilika da publika pored dobro poznatih pesama čuje kako bend zvuči u novoj postavi. “Ana je pored poznatih muzičkih kvaliteta sa sobom donela i jednu novu energiju i kreativnost koju smo zajednički pretvorili u nekoliko novih pesama, a neke od njih ćemo i premijerno odsvirati u Domu omladine.”, ističu iz benda.\nUlaznice za koncert u prodaji su na svim prodajnim mestima Tickets.rs, po ceni od 600 RSD. Na dan koncerta na ulazu cena ulaznice iznosiće 800 din.


24/11/2020 10:23:54 PM\nNASLOVNA / VESTI / Bugatti SUV i limuzina nisu u planu\nBugattijev šef Wolfgang Dürheimer je u svom intervjuu magazinu Car&Driver otkrio nekoliko detalja o nasledniku modela Veyron kao i o imidžu koje ovaj brend mora da zadrži. Proizvodnja Veyrona je završena nakon deset godina i 450 proizvedenih primeraka pa Bugatti sada ulazi u svoj novi period u kome će glavnu reč voditi Veyronov naslednik koga mnogi za sada nazivaju Chiron mada još nema nikakvih zvaničnih potvrda o njegovom konačnom imenu. Kriterijiumi korišćeni pri razvoju ovog automobila su, prema Dürheimerovim rečima, bili veoma jednostavni, odnosno pravilo je bilo u poređenju sa Veyronom “napravi sve mnogo bolje”.\nDürheimer je potvrdio i da će Chiron biti brži od Veyrona čija je Super Sport World Record Edition verzija dostigla najveću brzinu od 431 km/h. Takođe, dodao je i da će se raditi o automobilu s većom svakodnevnom upotrebljivošću, kao i većim sposobnostima na samoj trkačkoj stazi.\nSam brend Bugattija mora ostati, prema Dürheimeru, “ultra oštar” zbog čega će fokus ovog proizvođača ostati na supersportksim automobilima koji prema “definiciji” imaju samo dva sedišta. Drugim rečima, SUV i limuzina nisu u planu, a to se onda odnosi i na produkcijsku verziju konceptnog modela 16C Galibier koji se prema ovom tumačenju na uklapa u Bugattijev imidž.\nTime Dürheimer nije isključio mogućnost lansiranja još jednog sportskog automobila, a nije želeo ni da potvrdi kada bi Chiron trebalo da bude premijerno predstavljen, iako većina pretpostavlja da će to biti na ovogodišnjem frankfurtskom auto salonu. Bar u najavnoj konceptnoj formi.\nTagovibuducnost Bugatti chiron limuzina naslednik planovi SUV veyron\nPrethodno Lada Vesta Cross video prezentacija [Video]\nSledeće Za nevericu: Šleper na felnama vozi Zrenjaninskim putem [Video]


POKS traži zabranu udžbenika kojima se menja istorija - Naša Borba\nPOKS traži zabranu udžbenika kojima se menja istorija\nPokret obnove kraljevine Srbije (POKS) zatražio je danas utvrđivanje odgovornosti nadležnih u Ministarstvu prosvete, nauke i tehnološkog razvoja zbog činjenice da se u školskim udžbenicima pojedinih izdavača, kako su ocenili, „svesno i podmuklo“ menja istorija Srbije, a stradanje srpskog naroda umanjuje.\nPredsednik POKS Žika Gojković kao primer naveo je udžbenik istorije za osmi razred izdavača „Klet“, u kome se broj srpskih žrtava u logorima smrti NDH višestruko umanjuje, a više pažnje posvećuje stradanju Roma nego Srba u tokom Drugog svetskog rata.\n„Naša deca uče da je u Jasenovcu ubijeno duplo manje Srba nego što je zaista stradalo. Nemerlјiva je šteta koja se može izazvati perfidnim pokušajima izmene istorijskih činjenica i relativizacije zločina počinjenih nad Srbima u Drugom svetskom ratu“, naveo je u saopštenju Gojković.\nOn je dodao da je u udžbeniku sociologije koji se koristi na više naših fakulteta autora Antoni Gidensa, kako je rekao savetnika Tonija Blera, navedeno je da su Srbi genocidan narod i da su dešavanja u Hrvatskoj samo posledica toga.\n„Tražimo da se odogovorni za ovakve nedopustive propuste adekvatno sankcionišu, a da se procesu odobravanja udžbenika Ministarstvo prosvete mnogo ozbilјnije bavi. Nije problem samo cena udžbenika, već i mnogo više šta naša deca iz njih uče“, ocenio je Gojković.\nPrethodni tekstLANE GUTOVIĆ: Narod ništa nije naučio\nSledeći tekstPreti li Beogradu „ujedinjeni pritisak” Vašingtona i Brisela


Danilo Pantić napada Crvenu zvezdu – Navijaci Srbija\nRTS :: Đorđević: Meč sezone protiv Spartaka\nHome > Fudbal > Danilo Pantić napada Crvenu zvezdu\nDanilo Pantić napada Crvenu zvezdu\nStomačni virus je eliminisao Danila Pantića iz konkurencije za okršaj sa Metalcem tokom sedmice, a na njenom kraju vezista Čukaričkog se vraća u stroj i biće na raspolaganju treneru Dušanu Đorđeviću za gostovanje Crvenoj zvezdi.\nCentralni vezni iz „klase 1996“ je bio redovan akter svih prolećnih mečeva Brđana, osim poslednjeg, njegovo prisustvo na terenu trebalo bi da obraduje stručni štab, naročito posle prodaje Veljka Birmančevića Malmeu i suženih opcija u manevru.\nNedelja, 19.15: (1,30) Crvena zvezda (5,20) Čukarički (11,00)\nKao bivši igrač Partizana, imaće Pantić dodatni motiv da se pokaže na stadionu „Rajko Mitić“, eventualno postigne gol – čeka prvenac u dresu Brđana – ili upiše asistenciju (zasad, tri u sezoni) čime bi klubu u kome je stasao pomogao u naporima da smanji razliku za liderom.\nZbog stomačnog virusa susret sa Milanovčanima u sredu je propustio i Milutin Vidosavljević, ali se očekiuje da 21-godišnje krilo bude u konkurenciji. Sigurno neće igrati Asmir Kajević (tek počeo da trenira), Dušan Puškarić (nedavno polomio nogu), kao ni Milan Savić (vuče povredu od utakmice sa Zlatiborom). U ekipu bi mogao da se vrati desni bek Nikola Ćirković.\nMeč Crvena zvezda – Čukarički na programu je u nedelju od 19.15.\nTagged Čukarički Danilo Pantić\nUŽIVO: Javor – Crvena zvezda 1:4 (VIDEO)\nKRAJ: Alba – Crvena zvezda 81:58


U Srbiji manje od 6.500 novozaraženih, 52 osobe preminule\nU Srbiji je u poslednja 24 sata registrovan 6.461 novi slučaj korona virusa, od 20.852 testirana uzorka. Prema podacima Ministarstva zdravlja, od poslednjeg preseka preminule su 52 osobe.\nMoskva neće nastaviti da se pretvara da su moguće bilo kakve promene u njenim odnosima sa NATO-om u skorijoj budućnosti, izjavio je danas ruski ministar spoljnih poslova Sergej Lavrov.\nUjutru hladno, tokom dana uglavnom sunčano, do 18 stepeni\nU Srbiji danas ujutro hladno, mestimično sa kratkotrajnom maglom i ponegde pojavom slabog prizemnog mraza, a tokom dana preovlađivaće sunčano.\nAmbasadi Srbije u Bernu stigle preteće poruke vezane za KiM\nUskoro nova sednica Kriznog štaba


Vaterpolo: šampioni ostaju šampioni i kad ne pobede! - Meridianbet Vesti\nSport Ostalo Author:\tBudimir Svilar - 28/07/2017\nKao što je i rečeno, penilo se žestoko u bazenu Alfred Hajoš, ali se ”otpenilo” na takav način da će svetski vaterpolo dobiti novog vladara planete koji se neće zvati Srbija, već Mađarska ili Hrvatska.\nIshod ove utakmice je upravo onakav zbog čega svi treneri i selektori u svim sportovima najviše vole kada se loš dan dogodi na početku turnira, jer preostaje dosta vremena da se stvari isprave, za razliku od situacije kada se loše stvari poklope u fazi kada se odlučuje o krajnjem poretku.\nUz sve to, Hrvatska je odigrala na visokom nivou na kom se nalazi od prvog dana nadmetanja u Budimpešti, pogotovo na psihološkom planu. Vaterpolisti selektora Tucaka su najjači bili upravo tamo gde su ranijih godina padali, ovoga puta ne gubivši glavu ni u jednom trenutku iako su tokom celog susreta bili primorani da nadoknađuju prednost koju su Delfini neprestano uspostavljali skoro do polovine poslednje četvrtine.\nJednostavno, nemoguće je uvek pobeđivati, a porazi su kao i pobede, nešto što imaju na umu svi koji se bave sportom. Glavni razlog za ovaj koji je Srbija doživela u polufinalu FINA Svetskog prvenstva u vaterpolu je odbrana koja nije bila tako čvrsta kao u prethodnim mečevima u Budimpešti. U okršaju sa Hrvatskom, Srbija je primila 12 golova, više od polovine nego u prethodnih četiri (21), a ono što je do tog momenta savršeno funkcionisalo, odbrana u situaciji sa igračem manje, na ovom susretu nije imalo istu črvstinu, pa je protivnik uspeo da iskoristi čak sedam od devet takvih prilika.\nSa druge strane, napad nije bio tako uspešan iako su delfini čak tri puta više imali brojčanu prednost nego Hrvatska (12), ali su uspeli da realizuju samo polovinu. Kada se tome doda da je većina srpskih vaterpolista u ofanzivnim akcijama bila odlično pokrivena, pa je fantastični Andrija Prlainović postigao šest od jedanaest golova delfina, jasno je zbog čega je rezultat na kraju meča bio takav kakav je.\nNeki od ključnih momentata su se dešavali na kraju svakog perioda igre kada su srpski vaterpolisti gubili koncentraciju i primali golove bukvalno u poslednjoj sekundi, uključujući i onaj iz pomalo čudno dosuđenog peterca na kraju treće četvrtine.\nNiko i ne krije da se očekivalo finale, ali ni u životu, a kamoli u sportu, ne ide uvek sve prema očekivanjima, pa će srbija umesto u borbu za odbranu tutule svetskog šampiona, morati u novi okršaj sa Grčkom u kojem bi pobeda značila osvajanje bronzane medalje. Taj susret se igra u subotu, istoga dana kada će o novom vlasniku trona odlučivati utakmica domaćina Mađarske i Hrvatske. To je inače prvi put posle četiri godine da u finalu najvećih vaterpolo takmičenja jedna od reprezentacija neće nositi ime Srbija, koliko je vremena prošlo od Barselone 2013. i poraza Delfina od Crne Gore u četvrtfinalu!\n27.7.2017. Vaterpolo: peniće se ”Alfred Hajoš”, ali je Srbija favorit za finale!


Predstavljeno Uputstvo za OSI u slucaju zemljotresa i pozara\nTanjug 24. marta 2022. 14:47\nBEOGRAD – Grad Beograd nastavlja da vodi socijalno odgovornu politiku i unapređuje uslove života i rada sugrađana kojima je podrška najpotrebnija, poručio je danas gradonačelnik Beograda Zoran Radojičić na skupu u organizaciji Servisa podrške u mobilnosti i komunikaciji za osobe sa invaliditetom.\nNa skupu je predstavljeno Uputstvo za postupanje sa osobama sa invaliditetom u stambenim zgradama u slučaju katastrofa – zemljotresa i požara, koje je, kaže, Radojičić, još jedan u nizu uspešnih projekata ostvarenih na dobrobit osoba sa invaliditetom.\nOn je podsetio da je servis počeo da radi 2020. godine, te da mu je moguće pristupiti putem mobilne aplikacije i sajta „Info za sve“.\n„Ono što je posebno značajno jeste i to da postoji mogućnost za živom interakcijom, odnosno da građani mogu da pitaju sve ono što ih interesuje o funkcionisanju svojih lokalnih samouprava“, naveo je Radojičić, saopštio gradski Sekretarijat za informisanje.\nGradonačelnik je istakao da servis predstavlja pionirski poduhvat u pružanju zajedničke sistemske podrške osobama sa invaliditetom i naveo da ta aplikacija u proseku ima po 1.500 pregleda dnevno.\nRadojičić je rekao da je Uputstvo izrađeno u pristupačnim formatima na Brajevom pismu, znakovnom jeziku i u zvučnom formatu, a obuhvata kratku obuku za osobe sa invaliditetom, kako bi, dodaje, u potpunosti bile edukovane kako da se ponašaju u kriznim situacijama.\n„Uputstvo je namenjeno i upravnicima stambenih zgrada, jer je cilj da što više upravnika stambenih zajednica bude upoznato sa uputstvom kako bi mogli da pruže adekvatnu podršku stanarima koji imaju neki oblik invaliditeta“, rekao je Radojičić i dodao da je u tome važna i pomoć Vlade Švajcarske, koja je zabeležila odlične rezultate.\nRadojičić je izdvojio i saradnju sa Gradom Novim Sadom, gradskim opštinama Savski venac i Vračar i Ministarstvom državne uprave i lokalne samouprave.\nServis podrške u mobilnosti i komunikaciji za osobe sa invaliditetom nastao je u okviru projekta međuopštinske saradnje „Lokalna samouprava za 21. vek“.


SEDMI MEĐUNARODNI FESTIVAL JOGE - SRBIJA 2016, OD 13. DO 14. AVGUSTA U BEOGRADU\nBeograd, 10. avgust 2016. godine - Već sedmu godinu za redom održava se Međunarodni festival joge koji organizuje Joga saveze Srbije. Ovogodišnji festival održaće se na beogradskoj Adi, na podijumu sa tribinama ispred restorana Jezero, 13. i 14. avgusta sa početkom u 16:30 časova. Svečano otvaranje planirano je prvog dana u 16:30, a festival će otvoriti Dane Korica, legenda srpskog sporta. Za sve zainteresovane građane ulaz na festival joge je slobodan.\nFestival joge će okupiti predstavnike različitih joga škola iz čitavog sveta, a pored predstavnika joga centara iz 42 mesta u Srbiji, učešće su najavili predstavnici joga saveza Austrije, Češke, Crne Gore, Bugarske, Švajcarske, Italije, a očekuju se i predstavnici zemalja Azije i Rusije.\nProgram Festivala odvijaće se u dve kategorije, Hata joga i Art joga similaris, a posebna pažnja na festivalu joge biće posvećena prezentaciji trenutno najpopularnijeg stila joge u svetu Art joge similaris.\nU Srbiji joga praksa je obuhvaćena zakonskim propisima o sportu ali i u zakonskim aktima koji je opredeljuju kao pomoćnu zdravstvenu metodu.\nOrganizator festivala je Nacionalni granski Joga savez Srbije, suorganizatori Međunarodna joga akademija, Međunarodno društvo za naučna interdisciplinarna istraživanja u oblasti joge, pokrovitelji Evropska joga federacija, medijski pokrovitelj je Joga TV, a podršku događaju dale su i Turistička organizacija Srbije i Turistička organizacija Beograda.


Novi luksuzni telegrami od danas dostupni u svim Poštama Srbije - JuGmedia\nPošta Srbije pustila je u unutrašnem saobraćaju u opticaj nove luksuzne telegrame koji su od danas korisnicima dosputni u svim poštama širom zemlje. Na raspolaganju je 25 luksuznih telegram u novom dizajnu, sa novim i prepoznatljivim motivima,na temu radosnih događaja poput rođenja, rođendana ili venčanja, novogodišnjih, božićnih i uskršnjih praznika, porodične slave kao i telegram saučešća.\nNa novom dizajnu, kojim će svaka želja i poruka naručioci biti preneta na najlepši način, radili su priznati dizajneri i fotografi, među kojima su svetski poznati stok fotografi iz Zrenjanina braća Zamurović, o čijem su radu pisale mnoge svetske kompanije, proglašivši ih za najbolje na svetu u oblasti konceptualne stok fotografije, navodi se u saopštenju Pošte Srbije.\nTelegrami se kao i do sada mogu predate u pošti ili saopštiti pozivanjem sa fiskog brogan registrovanog kod operatora „Telekom Srbija“. Ukoliko se predaje u pošti, telegram mora biti čitko i jasno ispisan ćiriličkim ili latiničkim pesmom. Elektronsko praćenje telegrama omogućeno je na korporativnom sajtu Pošte Srbije.\nDizajn novih telegrama možete pronaći na korporativnom sajtu na linku https://www.posta.rs/cir/stanovnistvo/usluga.aspx?usluga=postanske-usluge/telegram-srbija/slanje-telegrama-u-srbiji&strana=luksuzni-telegrami


Nova alarmantna studija o topljenju leda | Novinska agencija Beta\nZELENA-SRBIJA | 17.09.2020 17:10 > 17.09 17:10\nNivo okeana i mora sveta mogao bi da poraste oko 40 centimetara do kraja veka zbog topljenja ledenih pokrivača izazvanog klimatskim zagrevanjem, upozorava objavljena danas studija.\nNaučnici iz gotovo 40 specijalizovanih medjunarodnih instituta izradili su modele prema dva scenarija emisije gasova s efektom staklene bašte, koje je pripremio Medjudržavni panel o klimatskim promenama (IPCC), i objavili seriju članaka u časopisu "Krajosfir" (Cryosphere).\nPo prvom scenariju, ako se nastavi povećanje emisije gasova s efektom staklene bašte, topljenje leda na Antakrtiku će podići nivo mora do 30 centimetara, a topljenje leda s Grenlanda dodatnih devet centimetara.\nPo drugom scenariju jakog smanjenja emisije štetnog gasa, topljenje ledenog pokrivača na Grenlandu bi ipak moglo da doda tri centimetara nivou mora.\nModeli za Antarktik, koji je pod većim brojem spoljnih faktora, daju različite rezultate za drugi scenario, čak i povećanje ledenog pokrivača što bi moglo da se smanji nivo mora za gotovo osam centimetara.\nPočetkom septembra studija objavljena u časopisu "Nature climate change" već je zaključila da može doći do povećanja nivoa mora od 40 centimetara do 2100. godine, što je katastrofalni scenario jer bi bio ugrožen opstanak stotina miliona stanovnika priobalnih zona u svetu.\nU septembru 2019, u specijalnom izveštaju stručnjaka IPCC procenjeno je da će više od milijardu ljudi do sredine 21. veka živeti u niskim priobalnim zonama, posebno osetljivim na te promene.\nPovodom velikih varijacija različitih scenarija, Anders Leverman, istraživač Instituta Postdam za istraživanje uticaja klime (PIK), i jedan od autora studije, ocenio je da "neizvesnost ne treba da bude razlog za čekanje, naprotiv ona zahteva hitno delovanje."\n"Znamo da će se nešto desiti, samo ne znamo u kojoj meri će biti opasno", rekao je on.\nU februaru studija koja je napravila sintezu modela 27 medjunarodnih instituta, u koordinaciji sa PIK-om je procenila da bi samo od topljenja leda na Antarktiku moglo da dodje do podizanja nivoa okeana od 58 centimetara do kraja ovog veka ako sadašnja stopa globalne emisije štetnih gasova ostane nepromenjena.\nAko bi se otopile ledene površine i Južnog pola i Grenlanda, nivo svetskih mora i okeana bi se podigao za čitavih 65 metara.\nIz Jadrana kod Visa uz podršku Ambasade Velike Britanije izvadjena ...\nMediji: Japan će uskoro odlučiti da izbaci u more kontaminiranu ...


KKR preuzima udeo u „Aksel Špringeru“ vredan 6,8 mlrd. € › Made-in-Germany.rs\nInvesticioni fondovi pod okriljem američkog privatnog fonda KKR ponudili su da od manjinskih akcionara otkupe udeo u nemačkoj izdavačkoj kući Aksel Špringer.\nAmerički Fond KKR je za udeo u vlasništvu nad Aksel Špringerom spreman da plati 63 eura po deonici, čime bi pomogao nemačkoj medijskoj kući, poznatoj po Bildu i Business Insideru, u procesu digitalne transformacije.\nPonudom za preuzimanje, koja predstavlja premiju od 40 procenata, vrednost tog entiteta je procenjena na 6,8 milijardi eura, odnosno na 7,7 milijardi dolara, prenosi agencija Tanjug.\n– Aksel Špringer je prošao kroz uspešan period digitalne transformacije iz koje je isplivao kao vodeća digitalna sila u Evropi – poručio je Filip Frajze iz KKR Fonda.\nAkcije nemačke medijske kuće su u elektronskom trgovanju skočile na 63,45 eura, ili za 13 posto, dok su prošle nedelje, nakon vesti o preuzimanju udela, uzletele za celih 20 procenata.\nPeta supruga osnivača kompanije, Frida Špringer, i izvršni direktor Matijas Defner kontrolišu 45,4 posto vlasništva nad medijskom kućom. Unuci pokojnog Aksela Špringera, Aksel Sven i Arijana, imaju svojih 9,8 procenata udela i nisu jedna od strana u dogovoru sa američkim fondom.\nPreostalih 44,8 posto vlasništva nalazi se na tržištu u slobodnom prometu, a njegova vrednost po tenderskoj ceni iznosi tri milijarde eura (3,4 milijarde dolara).\nIz KKR-a poručuju da će nakon uspešnog zatvaranja planirane transakcije, Frida Špringer i Matijas Defner zajednički kontrolisati medijsku kompaniju, dok će menadžment ostati isti.


Crna Gora i EU će sarađivati u borbi protiv terorizma\nBy Newsroom / Објављено на: November 19, 2019\nMinistar unutrašnjih poslova Mevludin Nuhodžić saopštio je danas, nakon Foruma EU-Zapadni Balkan, da su Crna Gora i Evropska komisija zaključile Sporazum o sprovođenju Zajedničkog akcionog plana za borbu protiv terorizma na Zapadnom Balkanu.\n„Sporazum koji sam potpisao sa evropskim komesarom za unutrašnje poslove Dimitrisom Avramopulosom još jedan je dokaz apsolutne posvećenosti Crne Gore evropskim vrednostima i politikama. Svesni smo da je u ovoj oblasti uvek potrebno ulagati sve više napora. Uz podršku Evropske unije, Crna Gora će raditi na jačanju nacionalnih kapaciteta u delu prevencije, sprečavanja i suzbijanja terorizma, nasilnog ekstremizma i radikalizacije,” rekao je Nuhodžić na Forumu ministara pravde i unutrašnjih poslova Evropska unija-Zapadni Balkan na kojem učestvuje na poziv ministarke unutrašnjih poslova Finske Marie Ohisalo i potpredsednika Vlade Severne Makedonije i ministra unutrašnjih poslova Olivera Spasovskog.\nNuhodžić je istakao da je činjenica da su danas u Skoplju ministri unutrašnjih poslova zemalja Zapadnog Balkana i Evropske unije važna, jer je još jednom potvrđena posvećenost EU saradnji sa zapadnobalkanskim partnerima na području bezbednosti.\n„Crna Gora, kao država kojoj je regionalna saradnja jedan od temelja politike, kao država koja ni sa jednom zemljom regiona nema ni jedno otvoreno pitanje, i kao lider u evropskoj integraciji i dalje će biti čvrst oslonac Evropskoj uniji u saradnji sa državama Zapadnog Balkana. Danas su se države ovog regiona saglasile da unaprede saradnju sa Evropskom graničnom i obalskom stražom (FRONTEKS-om) i sa EUROPOL-om, u efikasnom praćenju, boljem upravljanju granicama i migracijama, uz poštovanje ljudskih prava, borbi protiv trgovine ljudima, krijumčarenja migranata i poboljšanju smještajnih kapaciteta za migrante,” naveo je ministar.\nMinistar je istakao da je jasno saopšteno da će Evropska unija nastaviti da nam pruža pomoć, što će doprineti stabilnijem i bezbednijem Zapadnom Balkanu i daljem napretku ka punopravnom članstvu u Evropskoj uniji.\n„Jači Zapadni Balkan znači jača Evropa. Zato je integracija Zapadnog Balkana u EU investicija u bezbednost i stabilnost Evrope u celini. To je u interesu naših građana, što je osnovni cilj svih nas koji verujemo u evropsko jedinstvo i zajedništvo,“ zaključio je ministar unutrašnjih poslova Mevludin Nuhodžić nakon Foruma ministara pravde i unutrašnjih poslova EU-ZB, koji je održan u Severnoj Makedoniji./ibna


Aktivno sportsko leto na babušničkom bazenu (VIDEO) - Sportske vesti\n27 Jul, 2021 by South Media\nNa jednom od najlepših kupališnih kompleksa na jugu Srbije, na babušničkom bazenu, u toku je veoma aktivno sportsko leto. Kada večernje zvono da znak kupačima da je dosta sa zabavom u vodi za taj dan, plato pored bazena otvara se za rekreaciju na suvom – za zumbu i kik-boks. Tih sportova do ove sezone nije bilo u Babušnici, pa ne čudi što je interesovanje sasvim zadovoljavajuće.\nSvakog utorka i četvrtka od 20 sati petnaestak devojaka zauzme svoje pozicije za sat aerobika uz dobru muziku i zanimljive plesne pokrete koji se odlično kombinuju sa dinamičnim vežbama za telo\nPod instrukcijom “Crne kobre” su i treninzi kik-boksa koji se, u istom terminu, odvijaju na drugom delu terena. Mahom momci, ali i poneka devojčica, savladavaju novu borilačku tehniku – neki sa pristojnim predznanjem, a neki potpuno bez iskustva.\nTreneri iz Pirota prezadovoljni su ambijentom koji im je u Babušnici ustupljen za rad sa polaznicima, a progam zumbe i kik-boksa za sve zainteresovane vežbače u na ovom terenu potpuno je besplatan i trajaće do kraja septembra. Klub “Crna kobra” razmatra mogućnost da i po isteku tog roka, ukoliko se zadrži postojeće interesovanje za ove sportove, nastavi da drži treninge u Babušnici, a razmatra se čak i mogućnost osnivanja prvog Kik-boks kluba “Babušnica”.\nInače, program besplatnog sporta do kraja leta omogućila je opština Babušnica kroz koordinaciju i angažman Kancelarije za mlade.


Sektorski sastanak - JU "Kantonalni Centar za Socijalni rad" Sarajevoo\nDanas je u prostorijama JU „Kantonalni centar za socijalni rad“ održan sastanak na temu „Mentorski programi za socijalno uključivanje djece u riziku“.\nSastanak je održan na inicijativu Udruženja „Narko ne“ .\nSastanku su prisustvovali: direktor JU Kantonalni centar za socijalni rad, Malik Garibija ministar u Ministarstvu za rad, socijalnu politiku , raseljena lica i izbjeglice KS, Direktor Udruženja“ Narko ne“ , Direktorica JU „Porodično stavjetovalište“, VD Direktorica KJU „Dom za djecu bez roditeljskog staranja“, VD Direktorica JU „Terapijska zajednica“ , predstavnica JU „Odgojni centar“ sa saradnicima.\nPredstavnici udruženja „Narko ne“ , kao nosioci projekta „Stariji brat, starija sestra“ , prezentirali su dosadašnje rezultate u kojima su značajnu ulogu imale gore nabrojane institucije. Kroz prezentaciju su prisutni informisani o sadržaju projekta, učesnicima u projektu, kategorijama djece uključene u projekat, te efektima projekta kako za djecu tako za njihove porodice.\nUčesnici sastanka su izrazili zadovoljstva svojom participacijom u projektu kao i interes da projekat postani sastavni dio sistemske podrške djeci korisnicima usluga.\nNa kraju sastanka Ministar je izrazio svoje zadovoljstva rezultatima projekta i spremnost da u granicama svojih nadležnosti i kapaciteta obezbjedi da projektne aktivnosti u budućnosti postanu dio usluga koja se pružaju djeci.


Pijan narušavao javni red, pa uhapšen – Balkaninfo\nPijan narušavao javni red, pa uhapšen\nDobojska policija lišila je slobode lice čiji su inicijali A.S. iz tog grada jer se u alkoholisanom stanju oglušilo o naredbu da prestane sa narušavanjem javnog reda i mira, saopšteno je iz Policijske uprave Doboj.\nIzvršenim alkotestiranjem kod tog lica je utvrđeno prisustvo alkohola u organizmu od 1,64 promila.\nNakon prestanka razloga za zadržavanje navedeno lice će biti pušteno na slobodu i biće mu uručen prekršajni nalog.\nPolicija iz Petrova lišila je slobode biciklistu čiji su inicijali D.R. sa područja te opštine kod koga je utvrđeno 2,74 promila alkohola u organizmu.\nJednomjesečni pritvor za dvije osobe uhapšene u akciji ‘Hirurg’\nRonioci izvlače tijelo 19-godišnjaka koji se utopio u Jablaničkom jezeru


Nania cosmo luxe mickey autosedište ( 394611 ) - Prodaja cena uvek najpovoljnija uz isporuku u celoj Srbiji. WebShop Kliklak\nKliklak / Auto sedišta i nosiljke za bebe / Auto sedišta za decu do 18kg / Nania cosmo luxe mickey autosedište ( 394611 )\nAuto-sedište 0-25 kg Cosmo Mickey Nania\nAuto-sedište sa položajima Cosmo je moderno udobno i sigurno auto-sedište za bebe i decu od rođenja do 25kg. Poseduje podesivi naslon u kome dete može udobno da spava tokom dužih putovanja a presvlaka se lako skida i održava.\nKada je dete težine od 0 do 10 kg auto-sedište za decu treba biti okrenuto prema sedištu, a kada dete ima težinu od 10 do 18 kg sedište treba okrenuti prema drumu.\nAuto-sedište Cosmo ima sigurnosni sistem vezivanja u 5 tačaka, a može se jednostavno podesiti po veličini i želji deteta. Sistem Side Protection (SP) obezbeđuje dodatnu bezbednost u slučaju bočnih udara.\nIspitano i odobreno prema evropskoj normi o bezbednosti ECE R44/04.\nGrupa 0+/1 (0-25kg)\nPrema sedištu do 10 kg, u smeru vožnje 9-25 kg\nErgonomski oblikovano sedište i nežno prošivene presvlake osiguravaju optimalnu udobnost\nSpoljašnje dimenzije (DxŠxV): 52 x 45 x 60 cm


Policijska uprava Istočno Sarajevo | Search Results | Trebevic.net\nRezultat pretrage za: Policijska uprava Istočno Sarajevo\nPolicijska uprava Istočno Sarajevo: Od danas akcija tehničke ispravnosti vozila\nPolicijska uprava Istočno Sarajevo od danas, 24.12.2018., pa do srijede, 26.12.2018. godine sprovodi pojačani kontrolu učesnika u saobraćaju, sa akcentom na kontrolu tehničke ispravnosti motornih vozila, sa kojima se obavlja javni prevoz putnika. Tehnički neispravna vozila biće upućena na...\nPolicijska uprava Istočno Sarajevo obilježava Međunarodni mjesec borbe protiv bolesti zavisnosti\nPodjela promotivnog materijala, kao i izjava za medije će biti organizovana 11.12.2016. u Istočnom Novom Sarajevu u Ulici Zmaj Jovina, u blizini TC „Tom“, u 11:00 časova.\nPolicijska uprava Istočno Sarajevo obilježava Međunarodni dan borbe protiv zloupotrebe i krijumčarenja droga\nPovodom obilježavanja Međunarodnog dana borbe protiv zloupotreba i krijumčarenja droga, pripadnici Policijske uprave Istočno Sarajevo, vršiće podjelu promotivnog materijala, pod nazivom „Pogledaj iza maske“ i tako upoznati građane sa preventivnim aktivnostima u borbi protiv zloupotrebe i krijumčarenja droga. Podjela...\nPolicijska uprava Istočno Sarajevo obilježila Dan policije (FOTO)\nPolaganjem cvijeća i vijenaca na spomen obilježja stradalim pripadnicima policije i održavanjem turnira u malom fudbalu na Palama, pripadnici Policijske Uprave Istočno Sarajevo obilježili su 4. april, Dan policije Republike Srpske. Portparol PU Istočno Sarjevo Vesna Stokanović rekla je...\nPolicijska uprava Istočno Sarajevo organizuje turnir u malom fudbalu\nPovodom obilježavanja Dana policije Republike Srpske, Policijska uprava Istočno Sarajevo, u srijedu 04.aprila u sportskoj dvorani „Peki“ u Palama, organizuje turnir u malom fudbalu. Turnir će početi u 09:00 časova. Na turniru će učestvovati osam ekipa formiranih iz organizacionih jedinica...\nPolicijska uprava Istočno Sarajevo sprovodi akciju „Odnos vozač-pješak“\nOvom prilikom Policijska uprava Istočno Sarajevo apeluje na vozače da poštuju saobraćajne propise i svoju vožnju prilagode uslovima stanja na putu, posebno u ovo doba godine, da koriste obaveznu zimsku opremu i tehnički ispravni učestvuju u saobraćaju.\nPolicijska uprava Istočno Sarajevo obilježila Međunarodni mjesec borbe protiv bolesti zavisnosti\nPovodom obilježavanja Međunarodnog mjeseca borbe protiv bolesti zavisnosti, policijski službenici Policijske uprave Istočno Sarajevo, danas su u Ulici Zmaj Jovina u Istočnom Novom Sarajevu, vršili podjelu promotivnog materijala-letaka pod nazivom „Snažna porodica-sigurna budućnost“. U letku edukativnog sadržaja prikazane su...\nI. Sarajevo: Spremni za bezbjednu zimsku turističku sezonu\nGradonačelnik Istočnog Sarajeva Nenad Vuković i načelnik Policijske uprave Branimir Šehovac poručili su danas da su stvoreni svi preduslovi za bezbjednu zimsku turističku sezonu na području grada, a posebno na Jahorini i Trebeviću. Obraćajući se novinarima nakon prve redovne...\nPU Istočno Sarajevo: Dan otvorenih vrata za najmlađe\nPripadnici Policijske uprava Istočno Sarajevo, povodom krsne slave Ministarstva unutrašnjih poslova Republike Srpske – Aranđelovdana, danas su organizovali Dan otvorenih vrata za djecu iz predškolskih ustanova i škola. Cilj ove aktivnosti jeste da djeca steknu povjerenje u policiju i...\nPU I. Sarajevo: Smanjen broj maloljetnika u izvršenju krivičnih djela\nPolicija intenzivno radi na prevenciji maloljetničkog prestupništva zahvaljujući kojem je smanjen broj krivičnih djela koja su počinili maloljetnici, rekla je Srni portparol Policijske uprave Istočno Sarajevo Vesna Stokanović. Stokanovićeva je navela da je od početka godine do kraja septembra...


A sad - moda za 2014. godinu\nSudeći prema onome što se moglo videti na svetskim modnim pistama, ove godine akcenat će biti stavljen na dezen. Svetle haljine sa cvetnim detaljima ili šljokicama, kakve su prikazane na reviji...\nZašto je vozač Mirande Ker glup?\nNe, ne, nije ovo početak nekog vica iz sveta mode, tipa - zašto su Klaudija Šifer i Naomi Kembel... (au, što bi to bio dobar vic, u najavi), nego je pravo pitanje - zašto je glup vozač Mirande...\nNjene grudi su prevelike za "Dior"\nDžordan Dan (23) trebalo je da na pariskoj reviji kuće "Kristijan Dior" ponese neke od komada visoke mode, ali joj je u poslednjem trenutku saopšteno da reviju ipak neće raditi.\nSrpskoj kreatorki ponuda od Bosa\nNeobična kolekcija Zore Mojsilović\nEmina Jahović peva na reviji Adrijane Lime\nAtarktivna Novopazarka Emina Jahović Sandal zatvoriće modni performans u Antaliji na kom će modele nositi brazilski top model i supruga srpskog košarkaša Marka Jarića, Adrijana Lima.\nNajlepše žene sveta u najseksi vešu\nModni događaj godine održan je u sredu uveče u Njujorku, a najlepše žene sveta, predvođene Brazilkama Adrijanom Limom i Alesandrom Ambrosio, priredile su spektakl na reviji donjeg veša...\nJ.A. 1 komentar\nAna Nikolić otkrila bradavice\nAna Nikolić bila je glavna zvezda na reviji Suzane Perić, iako se nije šetala pistom, već je sedela u publici u prvom redu.


Kina je objavila danas niz loših indikatora za januar i februar, a kao posledica pandemije COVID-19, industrijska proizvodnja je pala prvi put u gotovo 30 godina dok se prodaja na malo sunovratila.\nIndustrijska proizvodnja je pala 13,5 odsto na godišnjem nivou, u odnosu na porast od 6,9 odsto u decembru. Prodaja na malo koja odražava potrošnju na gubitku je 20,5 odsto u odnosu na prva dva meseca 2019. godine, javio je Nacionalni biro za statistiku.\n“Epidemija novog korona virusa je narušila ekonomsku aktivnost u prva dva meseca ove godine”, saopštio je nacionalni biro za statistiku, dodajući da su opšte gledano kratkoročne posledice savladive.\nRezultati su međutim mnogo gori nego što su predviđali analitičari, na primer finansijske agencije Blumberg. Oni su očekivali pad industrijske proizvodnje od samo tri odsto a maloprodaje od četiri odsto.\nPokazatelji su objavljeni u vreme kada se Kina bori protiv novog korona virusa i kada je kineska privreda praktično paralizovana merama koje je Peking preduzeo za borbu protiv epidemije.\nDa bi podržala prviredu kineska centralna banka objavila je smanjenje obaveznog procenta koje banke moraju da drže u rezervi srazmerno između pola procentnih poena do jednog procentnog poena.\nTime bi moglo da se oslobodi 550 milijardi juana (70,6 milijardi evra). Centralna banka želi tako da podstakne komercijalne banke da daju veće zajmove firmama da bi se podržala realna privreda.\nindustrijska proizvodnja/kina/korona virus/pad\n„Do sad su mogli da povećavaju cene, sada to neće moći“\nKORONA U RUSIJI: 3,6 milijardi evra pomoći privredi\nĐerlek otkrio koja su OZBILJNA ŽARIŠTA koronavirusa u Srbiji


- Ilirika DZU ad Beograd preuzela upravljanje Citadel investicionim fondovima - Banke:online/\nIlirika DZU ad Beograd preuzela upravljanje Citadel investicionim fondovima //\n// 2012-09-03 16:06:12\nAkvizicijom fondova Triupmh, Triumph balance i Citadel novčani fond, odobrenom od Komisije za hartije od vrednosti, DZU Ilirika je postala prvo društvo u Srbiji koja upravlja imovinom 8 investicionih fondova, dostigavši tržišni udeo od preko 14 procenata. Posle akvizicije, DZU Ilirika upravlja finansijskim sredstvima čiji je iznos preko 270 miliona dinara tj. preko 2 miliona evra, od čega preuzeta imovina ranijih Citadelovih fondova iznosi oko 65 miliona dinara. Ukupna imovina svih otvorenih investicionih fondova u Srbiji je iznosi blizu 2 milijarde dinara.\nPreuzimanje Citadel investicionih fondova je treća akvizicija Ilirike DZU od juna 2011. godine kada je prvo preuzela dva Deltina, a kasnije i jedan Fimin fond. U ovom trenutku na tržištu investicionih fondova samo još DZU Fima invest ima samostalan fond, dok su ostali fondovi pod upravom komercijalnih banaka.\nIgor Štemberger, predsednik Upravnog odbora Ilirike tim povodom je izjavio: „Preuzimanje Citadel investicionih fondova za Iliriku DZU predstavlja nastavak realzacije poslovnih planova razvijanja na srpskom tržištu. Citadelovi fondovi od septembra meseca promeniće naziv u Ilirika fondovi. Poslovanje u Srbiji je za nas uvek predstavljalo izazov, na koji već petu godinu uspešno odgovaramo. Sada klijentima nudimo raznovrsnu ponudu fondova sa različitim rizicima i prinosima, geografskom usmerenošću i predominantnom vrstom sredstava u koje fondovi ulažu - akcije, obveznice ili bankarske depozite.“\nDirektor ILIRIKA DZU, Damjan Mencej je izjavio „Iako i 2012. godinu obeležava ekonomska i finansijska nestabilnost, kao odgovor na krizu u DZU Ilirici nudimo neke od najperspektivnijih fondova kao što su prvi sektorski fond Ilirika gold ili fond Ilirika Dynamic koji ulaže u akcije najkvalitetnijih IT kompanija. Uz to, liberalizacija zakona o investicionim fondovima otvorila je nove mogućnosti ulagačima koji imaju prilike da investiraju i na svetskim berzama preko legalnih zastupnika.“\nIgor Popović, glavni portfolio menadžer DZU Ilirike a.d. Beograd se tokom razgovora sa novinarima osvrnuo na nedavno snižavanje kreditnog rejtinga Srbije. Obrazlažući finansijske izazove novonastalim stanjem, Popović je naglasio: ”Perspektiva keš fondova u Srbiji je utoliko veća ukoliko se uzme u obzir makrofinansijsko stanje naše zemlje. S obzirom na trenutnu situaciju, neminovno je da će državno zaduživanje biti još više dok nivo javnog duga raste. Cenu slabog kreditnog rejtinga i loše fiskalne pozicije, država će morati da plati time što će ponuditi visoke prinose na dužničke hartije od vrednosti koje emituje. Keš fondovi će sigurno iskoristiti priliku da ostvare još veće prinose kupovinom trezorskih zapisa koji će se direktno preslikati na vrednost investicionih jedinica. Krajnji dobitnik biće sam investitor“.\nTagovi: ilirka_investments ilirika_dzu investicioni_fond triumph_balance citadel_novcani_fond investicione_jedinice\n: Ilirika DZU ad Beograd preuzela upravljanje Citadel investicionim fondovima //\n: Deltini fondovi i Fima Novac od danas posluju pod nazivom Ilirika //\n: Investicioni fondovi //\n: Banca Intesa - Prvi otvoreni investicioni fond Intesa Sanpaolo Grupacije u Srbiji //\n: Različiti oblici štednje //


Ko je zapravo spreman da sarađuje sa fašistima? - Marks21\nAkciju Solidarno protiv fašizma! pokrenule su 2009. godine naše aktivistkinje i aktivisti zajedno sa drugima na levici pozivom na antifa protest usled višemesečne homofobne kampanje krajnje desnice koja je rezultovala zabranom održavanja Parade ponosa.\nKo je zapravo spreman da sarađuje sa fašistima?[4 min. za čitanje]\nNemanja Stanimirović 19/02/2019, 20:38 1.5k Views\nTelevizija N1 je tendenciozno i netačno prenela izjavu našeg člana Pavla Ilića, a zatim odbila da objavi demanti koji smo im poslali, te ga ovde prenosimo u celosti.\nU mediju N1, kao i na pripadajućoj internet stranici rs.n1info.com, u prilogu Ideološka različitost – prednost ili mana protesta „1 od 5 miliona“ autora Nikole Radišića, objavljene su netačne i nepotpune informacije:\nIme organizacije „Marks21“pogrešno je preneto kao „Mark21“.\nNavedeno je da organizacija Marks21 „priznaje“ da čak i sa ultradesničarima sa kojima se ranije sukobljavala može da nađe razlog da zajedno izađe na ulicu.\nPrenet je deo izjave Jelene Anasonović, jedne od organizatorki protesta, u kom optužuje Levi blok da prekida protestnu kolonu, uz svesnu odluku autora priloga da izostavi deo moje snimljene izjave u kojoj dajem nedvosmislene argumente koji takve optužbe čine neodrživim.\nVezano za to, osećam odgovornost prema javnosti koja prati trenutne narodne proteste da se naročito osvrnem na drugu i treću stavku koju sam izneo.\nPre svega, u pitanju o saradnji sa ljudima koji nisu deo Levog bloka koje mi je novinar Nikola Radišić postavio prilikom snimanja intervjua, nije bilo ni pomena „ultradesničara“, a naročito ne onih koji su učestvovali u protestima podrške rehabilitaciji Draže Mihailovića ili Milana Nedića. Za takve pojedince i grupe u koje su organizovani postoji jedan termin – fašisti (a ne „desničari“). O tome koje političke snage su spremne da sa fašistima sarađuju i pod kojim uslovima, Levi blok i organizacije koje ga čine pisale su naširoko, a iskusile su i na svojoj koži.\nKao što se može videti iz priloženog saopštenja Levog bloka, ultradesničari i fašisti jasno prepoznaju levicu kao neprijatelje i spremni su da se stave na raspolaganje Savezu za Srbiju kako bi iz protesta izbacivali sve one koji se ne slažu sa politikom ove koalicije. U vezi sa time, naglašavam: za razliku od predstavnika tzv. građanske opozicije kojima nije bitno da li je neko poštovalac lika i dela Dimitrija Ljotića ili Josipa Broza Tita, Marks21 i Levi blok nikad nisu, niti će sarađivati sa fašistima. Fašisti se stavljaju u službu ideološke homogenizacije ovog masovnog pokreta i na taj način doprinose njegovoj privatizaciji, a samim time i gašenju.\nU vezi sa insinuacijama Jelene Anasonović, naglašavam da su organizacije Levog bloka, za razliku od svih organizacija Saveza za Srbiju, već godinama uključene u mobilizacije i borbe protiv pogubne politike Aleksandra Vučića i njegove vlade. Počevši od studentskih protesta, preko protesta protiv Zakona o radu 2014. godine, protesta protiv izgradnje Beograda na vodi, nebrojenih sindikalnih protesta protiv urušavanja radničkih prava u Srbiji, protesta koji su izbili u aprilu 2017. godine nakon predsedničkih izbora na kojima je Aleksandar Vučić izabran za predsednika Srbije (tokom kojih je Jelena Anasonović krenula da gradi svoju karijeru u strukturama građanske opozicije), te talasa radničkih štrajkova koji su usledili na leto 2017. godine i mnogih, mnogih drugih.\nCinizam retoričkog pitanja gospođe Anasonović („zbog čega Levi blok ne ide na skupove podrške Aleksandru Vučiću“) zapravo obelodanjuje zabludu u koju sama zapada, a to je da masovne proteste, koje čine stotine hiljada nezadovoljnih ljudi u Srbiji, tumači kao proteste podrške Savezu za Srbiju. Levi blok od početka odbacuje takvo tumačenje situacije i poziva se na izjave organizatora, među kojima je i sama gospođica Anasonović, po kojoj su ovo narodni protesti u kojima se izražava nezadovoljstvo aktuelnom vlašću.\nOd početka svog učešća u ovim protestima Levi blok nijednom nije „presekao protestnu kolonu“, iako se redovno nalazi pod sve oštrijim pritiscima redarske službe. Naša uloga u protestima jeste da ukažemo na postojanje političke alternative svima onima koji su nezadovoljni činjenicom da politikom u Srbiji dominiraju dve desničarske koalicije koje rade u interesu stranog i domaćeg kapitala, a protiv interesa ljudi koji u Srbiji žive od svog rada. Dokle god protesti u Srbiji budu okupljali većinu takvih ljudi i dokle god oni ne budu privatizovani od strane bilo koje političke partije ili koalicije, dotle će Levi blok na njima učestvovati, uprkos svim pritiscima vlasti i opozicije.\nU ime Levog bloka i Marks21,\nČlan Koordinacionog odbora Marks21\nPrethodni članak [FOTO] LEVI BLOK: Napadima redara #1od5miliona komanduje Savez za Srbiju – „demokrate“ i fašisti privatizuju proteste\nNaredni članak RADNIČKI GLAS: Protiv Vučića, pod crvenom zastavom!


Fuzija ukusa na trpezi\nTeško bi bilo zamisliti gastro scenu bez vinskog sirćeta. Talijani ne bi bili to što jesu, da nisu i na ovom polju uradili priču do kraja i stvorili jedan potpuno drugačiji proizvod, koji fermentiše i odležava u buradima, posle čega isti dobija arome, zbog kojih je i stekao popularnost.\nPikantni ukusi mame tanine\nDivljač i vino\nMože se reći da je neophodno da divljač prate crvena vina visoke koncentracije koja su neko vreme odležala u boci. Tome svakako treba dodati da dosta toga zavisi od podneblja gde se lovi i priprema hrana, zatim i od načina na koji će hrana biti spremljena (nije isto radi li se o pečenju ili mesu u sosu). Sve koponente iz\nMikrolokacijski opus hrane i vina\nVinarija Salaxia je savršen spoj iskustva, stare slave i savremenih tehnologija proizvodnje vina. Tamo nastoje da uz pomoć svežeg znanja proizvedu vrhunska fruškogorska vina, a turiste i ostale posetioce ugoste u jedinstvenom ambijentu, uz pažljivo odabrane domaće gastro - specijalitete.\nNije slučajno Prokopije Bolić, blagopočivši arhimandrit\nSauvignon za prijatelja\nMagija hrane, vina i muzike\nVreme je, za potrebe ovog teksta, ponovo relativizovano:\nI dok je Lu Ridova Sali (koja ne ume da pleše) živela u iznajmljenom apartmanu na tom prometnom trgu;


Izgradnja Glavnog poštanskog centra u Beogradu započeta krajem 2010. godine teče po planu « Inter-kop doo Šabac\nInterkop / Vesti / Izgradnja Glavnog poštanskog centra u Beogradu započeta krajem 2010. godine teče po planu\nIzgradnja Glavnog poštanskog centra u Beogradu započeta krajem 2010. godine teče po planu\nIzgradnja Glavnog poštanskog centra u Beogradu započeta krajem 2010. godine teče po planu. Za izgradnju objekta u Ugrinovačkoj ulici (Zemun) u blizini autoputa kod skretanja prema Novom Sadu, koji će biti u funkciji međunarodnog, regionalnog i lokalnog poštansko-logističkog centra, zadužena je naša kompanija “Inter-kop”. Ugovorena vrednost radova je oko 15,8 mil EUR, a završetak izgradnje očekuje se u aprilu 2012. godine.\n“Inter-kop” na ovom projektu može da ponudi sva savremena rešenja kada su u pitanju izvođački radovi. Taj tehnološki savremen prostor u Zemunu prostiraće se na oko 28.000 m² i obuhvataće više objekata, poput hale za proizvodnju (automatizovano sortiranje pošiljaka, hibridna pošta, post-ekspres, biznis servis, prerada pisama i paketa u međunarodnom saobraćaju) i upravni deo zgrade, površine od oko 23.000 m².\nPrema rečima našeg menadžera gradilišta, Milenka Nikića, planirano je da do kraja jeseni svi objekti u ovom kompleksu budu pokriveni. GPC je jedan od projekata koji se radi po novom zakonu o podsticaju domaćoj građevinskoj industriji a materijal koji se koristi je domaće proizvodnje i to je dokaz da i firme iz Srbije, koje se bave građevinarstvom, mogu da odgovore na svaki izazov.\nRekonstrukcija puta Obrenovac-Šabac počinje u oktobru 2011. godine – Vrednost radova oko 11 mil EUR\nU Kosjeriću fabrika pragova za brze pruge vredna 7 mil EUR – “Inter-kop” i italijanski “Margaritelli” potpisali ugovor\nU Kazakhstanu otvorena Direkcija za inostrane projekte\nOtvoren obnovljeni Tašmajdanski park


Vesić traži da policija istraži slučaj "lažne vesti" o vodi | N1 Srbija\nVesić traži da policija istraži slučaj "lažne vesti" o vodi\nVoda iz beogradskog vodovoda potpuno je zdrava i ispravna za piće, tvrde u nadležnim gradskim institucijama, nakon što se na društvenim mrežama pojavila informacija da se u vodovodu izlio metan pun kancerogenih materija.\nTa informacija se prethodne noći brzo proširila društvenim mrežama i uplašila mnoge građane. U gradu insistiraju da se u slučaj uključe i policija i tužilaštvo.\nDa je voda sa česme bezbedna za piće novinarima je demonstrirao pomoćnik gradonačelnika Beograda Goran Vesić. Kako kaže, voda iz beogradskog vodovoda je odličnog kvaliteta, bolja i od mnogih flaširanih. Informacije koje su se pojavile na društvenim mrežama o tome da je voda nebezbedna za piće naziva organizovanim širenjem lažnih vesti i panike.\n"Ja moram da kažem da ljudi koji šire ovakve vesti su pravi ljudski ološ. To je zabranjeno zakonom. Nije prvi put da se šire lažne vesti o vodovodu, ali je prvi put da se na ovaj način, sa mnogo mesta, plasiraju lažne informacije, da se šalju putem sms poruka", izjavio je Vesić.\nPoruka da vodu ne treba piti zabrinula je mnoge na društvenim mrežama, preko kojih se i proširila. Statuse o vodi zagađenoj kancerogenim metanom pratila je napomena da je izvor pouzdan, iz vodovoda i policije.\nVesić: Laži o neispravnosti vode, prijavili smo ih policiji\nBeogradski vodovod i kanalizacija: Voda ispravna za piće\nDirektor Beogradskog vodovoda, u česmovaču ima poverenja i kaže da za 126 godina, koliko ta institucija postoji nije zabeležen nijedan incident, kao i da se kvalitet vode kontroliše u najsavremenijim laboratorijama.\n"Odgovorno tvrdim da Beograđani piju zdravu pijaću vodu, i uopšte nijednog momenta ne treba da razmišljaju o bilo čemu. Vršimo svakodnevno u nekoliko navrata kontrolu kako sirove vode koju prerađujemo na 5 proizvodnih pogona, i na reni bunarima, tako i na finalni proizvod - vodu koju distribuiramo našim potrošačima", kaže direktor beogradskog vodovoda Dragan Đorđević.\nOdgovorni smo po zakonu da prvi upozorimo javnost i gradske vlasti, ako postoji opasnost po zdravlje građana, uverava direktorka Gradskog zavoda za javno zdravlje. Ona navodi da je program kontrole beogradskog vodovoda jedan je od najrigoroznijih koji postoji, i da podrazumeva hemijske i mikro-biološke analize u proizvodnim pogonima, ali i 100 uzoraka nedeljno sa mesta poput škola, vrtića, domova zdravlja.\n"Ovde su rezultati hemijskih analiza, da se vidi da li je ta voda hemijski ispravna za piće, s obzirom da se govorilo da u vodi postoji metan. Metan je, uzgred budi rečeno, zemni gas, koji je jako slabo rastvorljiv u vodi, i koji bi ispario odmah", izjavila je Dušanka Matijević, direktorka Gradskog zavoda za javno zdravlje.\nKako je došlo do pojave infromacija da je voda iz beogradskog vodovoda kontaminirana kancerogenim materijama, dalje će utvrđivati MUP i nadležno tužilaštvo, kojima su Grad i vodovod podneli krivične prijave.\nTagovi: voda , česma , vodovod\nZasto policiju ne posaljes u informer i pink,da istraze lazne vesti? Mars bre!!!!\n2000 za gospodina...\nMi smo u deligradskoj u zgradi do zgrade vodovoda i nama je 6 meseci vida potpuno narandzasto zuta. Iz vodovoda nas ignorisu i samo govore kako ce ekipa da utvrdi sta je i tako mesecima unazad.\nPalmer: Istorijska prilika za dogovor Beograda i Prištine\nZvaničnik: Moguće da je Kašogijevo telo izneto iz konzulata\nĐilas: Pink i Informer su fabrike laži, a ne mediji\nOdbojkašice Srbije protiv Italije u borbi za svetsko zlato